
	讚讬驻转专讗 讚诪诇讬讞 讜拽诪讬讞 讜诇讗 注驻讬抓. 拽砖讬讗 讗''讻 讛讬讗讱 讻讜转讘讬谉 注诇 拽诇驻讬诐 砖诇谞讜 讚诇讗 注驻讬爪讬 住驻专 转讜专讛 讜转驻诇讬谉 讜诪讙讬诇讛 讜转讬专抓 专讘讬谞讜 转诐 砖讛住讬讚 砖讗谞讜 谞讜转谞讬谉 讘拽诇驻讬诐 砖诇谞讜 诪讛谞讬 讻注驻爪讬诐 讜转讚注 讚讘驻专拽 砖谞讬 讚讙讬讟讬谉 (讚祝 讬讟.) 讗诪专 讚讘诇讗 注驻讬抓 讬讻讜诇 诇讛讝讚讬讬祝 讜砖诇谞讜 讗讬谉 讬讻讜诇 诇讛讝讚讬讬祝 注诇 讛诇讘谉: 注诇 讛住驻专 讜讘讚讬讜. 驻讬专砖 专''转 砖讛讚讬讜 砖诇谞讜 讛讜讗 讚讬讜 讙诪讜专 讗讘诇 砖诇 注驻爪讬诐 诇讗 讛讜讬 讚讬讜 讜讛讻讬 诪砖诪注 驻''讘 讚讙讬讟讬谉 (讙讝''砖) 讚转谞讬讗 讘讻诇 讻讜转讘讬谉 讘讚讬讜 讜讘住诐 讜诪住讬拽 讘讻诇 讚讘专 砖诇 拽讬讬诪讗 讜诪住讬拽 诇讗转讜讬讬 诪讗讬 讜诪砖谞讬 诇讗转讜讬讬 讛讗 讚转谞讗 专讘讬 讞讬讬讗 讻转讘讜 讘诪讬 讟专讬讗 讜注驻爪讗 讻砖专 讜诪讚讗爪讟专讬讱 诇讗转讜讬讬 注驻爪讗 诪专讘讜讬讬讗 讘转专 讚转谞讬 讚讬讜 砖诪注 诪讬谞讛 讚注讬拽专 讚讬讜 诇讗 讛讜讬 诪注驻爪讗 讜诪讟注诐 讝讛 专爪讛 诇驻住讜诇 住驻专 转讜专讛 讛讻转讜讘讛 诪讚讬讜 砖诇 注驻爪讬诐 讜讛讗砖讻谞讝讬诐 讛砖讬讘讜 诇讜 讚讛转诐 诪讬讬专讬 讘诪讬诐 砖砖专讜 讘讛谉 注驻爪讬诐 讗讘诇 讗讜转讜 砖注砖讜 诪讙讜祝 讛注驻爪讬诐 讜讚讗讬 讛讜讗 讟讜讘 讜诪''诪 谞专讗讛 讚讗讜转讜 砖诇谞讜 讛讜讬 注讬拽专 讚讬讜 讻讚诪砖诪注 驻专拽 讻诇 讛讬讚 (谞讚讛 讚祝 讻.) 讚专讘讬 讗诪讬 驻诇讬 拽讜专讟讗 讚讚讬讜转讗 讜讘讚讬拽 驻讬专讜砖 诪砖讘专 讞转讬讻讛 砖诇 讚讬讜 讜讘讚讬拽 讘讬讛 讚诐 砖讞讜专 讜讘讗讜转讜 砖诇谞讜 砖讬讬讱 砖讘讬专讛 讜诇讗 讘讗讜转讜 砖诇 注驻爪讬诐: 讘谉 讻驻专 砖讛诇讱 诇注讬专 讘讬谉 讻讱 讜讘讬谉 讻讱 拽讜专讗 注诪讛诐. 驻讬专砖 专砖''讬 讜讗注''驻 砖拽专讗 讻讘专 诇讬讜诐 讛讻谞讬住讛 讜拽砖讬讗 诇诪讛 讬讞讝讜专 讜讬拽专讗 砖谞讬 驻注诪讬诐 讜诪''诪 谞专讗讛 讚砖驻讬专 驻讬' 专砖''讬 讚讻讬讜谉 砖讛讬讛 讘注讬专 讘诇讬诇讛 谞注砖讛 讻讘谞讬 讛注讬专 讜讗注''驻 砖注转讬讚 诇讞讝讜专 (讘讜) 讘讬''讚 讜讗注''驻 砖拽专讗 讘讬讜诐 讛讻谞讬住讛 讚讛讗 讚讗诪专讬' 讻驻专讬诐 诪拽讚讬诪讬诐 诇讬讜诐 讛讻谞讬住讛 讻讚讬 砖讬住驻讬拽讜 诪讬诐 讜诪讝讜谉 诇讗讞讬讛诐 砖讘讻专讻讬诐 讜驻讟讜专讬诐 诪诪讙讬诇讛 讛讬讬谞讜 讚讜讜拽讗 讻砖讗讬谞诐 砖讜讛讬诐 砖诐 讘诇讬诇 讬''讚 讗诇讗 讘讬讜诐 讬''讚 讘讗讬诐 砖诐 讗讘诇 讻砖砖讜讛讬诐 砖诐 讘诇讬诇 讗专讘注讛 注砖专 讜讚讗讬 讚讬谞诐 讻讘谞讬 讛注讬专 讗注''驻 砖拽专讗讜 讻讘专: 讜讘诇讘讚 砖讬讛讜 诪砖讜诇砖讬谉. 谞专讗讛 讻诪讜 砖驻专砖''讬 砖讬讛讬讛 诪专讗砖 讛转驻专 注讚 讛讙讬讚 讻诪讙讬讚 诇讙讬讚 讞讘讬专讜 讘讬谉 诪诇诪注诇讛 讘讬谉 诪诇诪讟讛 讜讛讻讬 谞诪讬 诪砖诪注 讘诪讻讜转 (讚祝 讟: 讜砖诐) 讙讘讬 注专讬 诪拽诇讟 讚拽讗诪专 讜砖诇砖转 砖讬讛讜 . 诪砖讜诇砖讬谉 诪讚专讜诐 诇讞讘专讜谉 讻诪讞讘专讜谉 诇砖讻诐 讜诪砖讻诐 诇拽讚砖 讻诪拽讚砖 诇爪驻讜谉 砖诪注 诪讬谞讛 讚诪砖讜诇砖讬谉 诪砖诪注 讛讻讬 讜诇讗 讻诪讜 砖诪驻专砖讬诐 砖讬砖讬诐 讛讙讬讚 讘专讗砖 讛讚祝 讜讘讗诪爪注讬转讜 讜讘住讜驻讜:




专讘讬谞讜 讞谞谞讗诇

讛讬转讛 讻转讜讘讛 讘住诐 讘住讬拽专讗 讘拽讜诪讜住 讻讜'. 住诐. 住诪讗. 住拽专讗. 住讬拽专转讗 砖诪讛. 拽讜诪讜住. 拽讜诪讗. 拽谞拽谞转讜诐 讞专转讗 讚讗讜砖讻驻讬 讚讬驻转专讗 讚诪诇讬讞 讜拽诪讬讞 讜诇讗 注驻讬抓 谞讬讬专 诪讞拽讗 讘讗诇讜 讻讜诇讜 [诇讗] 讬爪讗 注讚 砖转讛讗 讻转讜讘讛 注诇 讛注讜专 讜讘讚讬讜 讚讙诪专 讻转讬讘讛 讻转讬讘讛 讜讬讗诪专 诇讛诐 讘专讜讱 诪驻讬讜 讬拽专讗 讗诇讬 讗转 讻诇 讛讚讘专讬诐 讛讗诇讛 讜讗谞讬 讻讜转讘 注诇 讛住驻专 讘讚讬讜:



诪转谞讬' 讘谉 注讬专 砖讛诇讱 诇讻专讱 讜讘谉 讻专讱 砖讛诇讱 诇注讬专 讗诐 注转讬讚 诇讞讝讜专 拽讜专讗 讻诪拽讜诪讜 讗诪专 专讘讗 诇"砖 讘谉 讻专讱 砖讛诇讱 诇注讬专 拽讜专讗 讻诪拽讜诪讜 讗诇讗 砖注转讬讚 诇讞讝讜专 讘诇讬诇 讬"讚 讜谞讝讚诪谉 诇讜 讜谞转注讻讘 诇讜 讜诇讗 讞讝专 拽讜专讗 讘讟"讜 讻讘谞讬 诪拽讜诪讜.



讗讘诇 讗讬谞讜 注转讬讚 诇讞讝讜专 讘诇讬诇讬 讬"讚 拽讜专讗 注诪讛诐 讚讻转讬讘 注诇 讻谉 讛讬讛讜讚讬诐 讛驻专讝讬诐 诇诪讛 诇讬 注讜讚 讛讬讜砖讘讬诐 讘注专讬 讛驻专讝讜转 诇讗 讘讗 讗诇讗 诇诇诪讚 讚驻专讜讝 讘谉 讬讜诪讜 拽专讜讬 驻专讜讝. 讜讻谉 诪讜拽祝 讘谉 讬讜诪讜 拽专讜讬 诪讜拽祝:



讬专讜砖诇诪讬 谞讬讞讗 讘谉 讻专讱 砖讛诇讱 诇注讬专 砖讝诪谞讜 诪讗讜讞专 讘谉 注讬专 砖讛诇讱 诇讻专讱 讜讗讬谉 讝诪谞讜 诪讜拽讚诐 诇驻讬讻讱 砖谞讬谞讜 讗诐 注转讬讚 诇讞讝讜专 讬讜诐 讞讝专 讛专讬 讞讜讝专 讜讗诐 诇讗 谞注砖讛 诪讜拽祝. 讗"专 讬讜讚谉 诇讬转 讻谉 讘谉 注讬专 砖讛诇讱 诇讻专讱 讗"专 讬讜住讬 讗讬转 讻讗谉 讘注转讬讚 诇讛砖转拽注 讻讜' 谞转讘专专 讛驻讬专讜砖 砖驻讬专砖谞讜.



讗诪专 专讘讛 讘谉 讻驻专 砖讛诇讱 诇注讬专 讘讬谉 注转讬讚 诇讞讝讜专 讘讻驻专 讘讬谉 讗讬谞讜 注转讬讚 诇讞讝讜专 拽讜专讗 注诪讛诐 讘讬"讚 讚诇讗 转拽讬谞讜 诇讬讛 专讘谞谉 诇讗拽讚讜诪讬 诇讬讜诐 讛讻谞讬住讛 讗诇讗 讻讬 讗讬转讬讛 讘讻驻专 讗讘诇 讻讬 讗讬转讬讛 讘注讬专 讻讘谞讬 讛注讬专 讘注讬 诇诪讬拽专讗. 讜诪讜转讬讘 讗讘讬讬 注诇讬讛 讜诪转专抓 讛讻讬 讘谉 讻驻专 砖讛诇讱 诇注讬专 讘讬谉 讻讱 讜讘讬谉 讻讱 拽讜专讗 注诪讛诐:



诪讛讬讻谉 拽讜专讗 讗转 讛诪讙讬诇讛 讜讬讜爪讗 讘讛 专讘讬 诪讗讬专 讗讜诪专 讻讜'. 讜讗住讬拽谞讗 讻讚讘专讬 讛讗讜诪专 讗转 讻讜诇讛 讗诪专 [专讘讬 讞诇讘讜 讗诪专 专讘 讞诪讗 讘专 讙讜专讬讗] 诪砖诪讬讛 讚专讘 诪讙讬诇讛 谞拽专讗转 住驻专 诇诇诪讚 砖讗诐 转驻专讛 讘驻砖转谉 驻住讜诇讛 讻住驻专 转讜专讛 谞拽专讗转 讗讙专转 砖讗诐 讛讟讬诇 讘讛 讙' 讞讜讟讬 讙讬讚讬谉 讻砖专讛.



讜讘诇讘讚 砖讬讛讜 诪砖讜诇砖讬谉 讻诇讜诪专 讛讞讜讟 讻专讜讱 讝讛 讗讞专 讝讛 讙' 驻注诪讬诐 讙' 讙' 讘讘' 拽爪讜讜转 讜讙' 讘讗诪爪注.



讛拽讜专讗 讘诪讙讬诇讛 讛讻转讜讘讛 讘讬谉 讛讻转讜讘讬诐 驻讬专讜砖 讗诐 讛谉 讻讜诇谉 讻转讜讘讬诐 砖谞讻转讘讜 诪讙讬诇讛 讜诪讙讬诇转 讗住转专 讘讻诇诇谉. 讜讛讬讜 专讜讞讘 讛讬专讬注讜转 讛讻转讜讘讜转 讻讜诇谉 诪讚讛 讗讞转 驻住讜诇讛 讜讗诐 诪讬讞住专讗 讗讜 诪讬讬转专讗 讻讙讜谉 砖讻诇 讬专讬注讛 专讞讘讛 讙' 讝专转讜转 讜讛讬专讬注讜转 砖讻转讜讘讛 讘讛谉 诪讙讬诇转 讗住转专 专讞讘谉 讙' 讝专转讜转 讜讞爪讬 讝专转 讗讜 讘' 讝专转讜转 讜讞爪讬 砖谞专讗讬转 诪讙讬诇讛 讘驻谞讬 注爪诪讛 讻砖专讛.





专砖讘"讗

拽谞拽谞转讜诐 讗诪专 专讘讛 讞专转讗 讚讗讜砖讻驻讬.  驻讬专砖 专砖"讬 讝"诇 讗专诪讜谞讟. 讜讘转讜住驻讜转 讗诪专讜 砖讗讬谞讜,  讚讗诐 讻谉 讛讬讛 讗住讜专 诇讛讟讬诇讜 讘讚讬讜 诇住驻专 转讜专讛 诪讚讗诪专讬谞谉 讘驻专拽 拽诪讗 讚注讬专讜讘讬谉 (讬讙,  讗) 讜讘驻专拽 砖诇讬砖讬 讚住讜讟讛 (讻, 讗) 讗诪专 专讘讬 诪讗讬专 讻砖讛讬讬转讬 诇讜诪讚 转讜专讛 讗爪诇 专讘讬  讬砖诪注讗诇 讛讬讬转讬 诪讟讬诇 拽谞拽谞转讜诐 诇转讜讱 讛讚讬讜 讜讻砖讘讗转讬 讗爪诇 专讘讬 注拽讬讘讗 讗住专讛 注诇讬  讜讗谞讜 专讙讬诇讬谉 诇讛讟讬诇 讗专诪讜谞讟 诇转讜讱 讛讚讬讜. 注诇 讻谉 驻专砖讜 砖诐 拽谞拽谞转讜诐 讜讬专讬讗讜诇. 讜讻谉  驻讬专砖 专讘讬谞讜 砖诪讜讗诇 讘注讬专讜讘讬谉 (讬讙, 讗).



讚驻转专讗 讚诪诇讬讞 讜拽诪讬讞 讜诇讗 注驻讬抓.  讜拽诇驻讬诐 砖诇谞讜 讗祝 注诇 驻讬 砖讗讬谞谉 诪注讜驻爪讬谉 讻砖专讬谉, 讚注讘讜讚 砖诇讛谉 砖讛讬讜 诪注讘讚讬谉 讘拽诪讞  讜注驻爪讬诐 诇讗 讛讬讛 讟讜讘 注讚 砖讬讛讗 诪注讜驻抓, 讗讘诇 砖诇谞讜  砖讗讬谉 讗谞讜 诪注讘讚讬谉 讻谉 讟讜讘 讻诪注讜驻抓 讜讗讬谞讜 讬讻讜诇 诇讛讝讚讬讬祝, 讚专讬注讜转 讛讚驻转专讗 诪驻谞讬  砖讛讜讗 讬讻讜诇 诇讛讝讚讬讬祝, 讜讻讚讗诪专讬谞谉 讛转诐 讘讙讬讟讬谉 (讬讗, 讗) 讜讛讗 讘注讬谞谉 讻转讘 砖讗讬谞讜  讬讻讜诇 诇讛讝讚讬讬祝 讘讚讗驻讬爪谉. 讜讗祝 讘讝诪谞诐 讛讬讛 诇讛诐 注讘讜讚 讗讞专 讜讻砖专 讘诇讗 诪注讜驻抓,  讜讻讚诪砖诪注 讘诪谞讞讜转 讘驻专拽 讛拽讜诪抓 专讘讛 (诪谞讞讜转 诇讗, 讘 注讬讬"砖) 拽专注 讛讘讗 讘砖转讬诐 讬转驻讜专 讘砖诇砖  诇讗 讬转驻讜专 讜讻讜' 讜诇讗 讞讚转转讗 讞讚转转讗 诪诪砖 讜讻讜' 讗诇讗 讛讗 讚讗驻讬爪谉 讛讗 讚诇讗 讗驻讬爪谉, 讗诇诪讗  讗祝 住驻专 转讜专讛 讛讬讜 讻讜转讘讬谉 讘拽诇驻讬诐 砖讗讬谞谉 诪注讜驻爪讬谉.



注讚 砖转讛讗 讻转讜讘讛  讗砖讜专讬转. 拽砖讬讗 诇讬 讜讛讗 拽讜专讬谉 讗讜转讛 诇诇注讜讝讜转 讘诇注讝 讜讛讜讗 砖讻转讜讘讛 讘诇注讝. 讜讬砖  诇讜诪专 讚注诇 讛诇讜注讝 砖砖诪注 讗砖讜专讬转 讬爪讗 拽讗讬, 讻诇讜诪专 讜讻诇 讛砖讜诪注讬诐 砖砖讜诪注讬诐 讗讜转讛 讘讬谉  讛讬讜讚注讬谉 讗砖讜专讬转 讘讬谉 讛诇注讜讝讜转 诇讗 讬爪讗讜 注讚 砖转讛讗 讻转讜讘讛 讗砖讜专讬转. 讜讘讜 讘诇砖讜谉  砖谞讗讜讛 讘转讜住驻转讗 (驻"讘 讛"讙 注讬讬"砖) 拽专讗讛 讘诇注讝 讛诇注讜讝讜转 讬讜爪讗讬谉 讬讚讬 讞讜讘转谉 拽专讗讛  讗砖讜专讬转 砖讜诪注讬谉 讬爪讗讜 讬讚讬 讞讜讘转谉 注讚 砖转讛讗 讻转讜讘讛 讗砖讜专讬转  注诇 讛注讜专 讘讚讬讜.



讗转讬讗 讻转讬讘讛 讻转讬讘讛 讜讻讜'. 讜讗诐 转讗诪专 讜转讬驻讜拽 诇讬  诪砖讜诐 讚谞拽专讗转 住驻专, 讜住驻专 转讜专讛 爪专讬讻讛 住驻专 讜讚讬讜 讻讚讗讬转讗 讘砖讘转 讘驻专拽 讛讘讜谞讛 (砖讘转 拽讙,  讘). 讜讬砖 诇讜诪专 讛讜讗讬诇 讜谞拽专讗转 讗讙专转 讛讜讛  讗诪讬谞讗 讚讗驻讬诇讜 砖诇讗 讘注讜专 讜砖诇讗 讘讚讬讜 讻砖讬专讛, 讻诪讜 砖讛讻砖讬专讜 讘讛 讗祝 注诇 驻讬 砖诇讗  讚拽讚拽 讘讟注讬讜转讬讛 讜讘砖转驻专讛 讘讞讜讟讬 (驻砖转谉) [讙讬讚讬谉] 诪讛讗讬  讟注诪讗, 讜讛诇讻讱 讗讬爪讟专讬讱 诇讙讝讬专讛 砖讜讛 讚讻转讬讘讛  讻转讬讘讛.



讗诪专 专讘讛 诇讗 砖谞讜 讗诇讗  砖注转讬讚 诇讞讝讜专 诇诪拽讜诪讜 讘诇讬诇讬 讗专讘注讛 注砖专. 驻讬专讜砖 讗讘谉 讻专讱 砖讛诇讱 诇注讬专 拽讗讬,  讻诇讜诪专 讘谉 讻专讱 砖讛诇讱 诇注讬专 砖砖谞讬谞讜 讗诐 注转讬讚 诇讞讝讜专 拽讜专讗 讻诪拽讜诪讜 诇讗 转讬诪讗 讘砖注转讬讚  诇讞讝讜专 诇诪拽讜诪讜 讘讝诪谉 讞讬讜讘讜 砖诇 讻专讱 讚讛讬讬谞讜 讘诇讬诇讬 讟"讜 讗诇讗 讘注转讬讚 诇讞讝讜专 讘诇讬诇讬  讗专讘注讛 注砖专 讜讗讬谞讜 诪转注讻讘 砖诐 讘讬"讚 拽爪转, 讗讘诇 讗诐 讗讬谉 讚注转讜 诇讞讝讜专 诇诪拽讜诪讜 讘诇讬诇讬  讗专讘注讛 注砖专 讗诇讗 砖诪转注讻讘 砖诐 讗讜转讛 讛诇讬诇讛 讜拽爪转 诪谉 讛讬讜诐 砖讛讜讗 注讬拽专 讛拽专讬讗讛 讗祝 注诇  驻讬 砖讬爪讗 诪砖诐 拽讜讚诐 讟"讜 讜讞讝专 诇诪拽讜诪讜 讗驻讬诇讜 讛讻讬 拽讜专讗 讻注讬专, 诇驻讬 砖讘砖注讛 砖讞诇  讞讬讜讘 讛注讬专 讛讜讗 讛讬讛 砖诐 讜驻专讜讝 讘谉 讬讜诪讜 谞拽专讗 驻专讜讝. 讜讛讜讗 讛讚讬谉 诇讘谉 注讬专 砖讛诇讱  诇讻专讱 讜讗讬谉 讚注转讜 诇讞讝讜专 诇诪拽讜诪讜 讘诇讬诇讬 讟"讜, 讜讛讗 讚谞拽讟 专讘讗 讘谉 讻专讱 砖讛诇讱 诇注讬专  讜诇讗 谞拽讟讛 讘讘谉 注讬专 砖讛诇讱 诇讻专讱 砖讛讬讗 砖谞讜讬讛 专讗砖讜谞讛 讘诪转谞讬转讬谉 诪砖讜诐 讚注讬拽专 拽专讗  讚诪讬谞讬讛 讬诇驻讬谞谉 讘驻专讜讝 讘谉 讬讜诪讜 讛讜讗 讜诪讬谞讬讛 砖诪注讬谞谉 诇诪讜拽祝 讘谉 讬讜诪讜.
讜诇注谞讬谉 讘谉 讻专讱 砖讛诇讱 诇注讬专 讜讗讬谉 讚注转讜 诇讞讝讜专 讘诇讬诇讬 讬"讚 讜拽专讗 注诪讛诐 讗诐  讞讝专 诇诪拽讜诪讜 讘诇讬诇讬 讟"讜, 讻转讘讜 讘转讜住驻讜转 砖讗讬谉 住讘专讗 砖讬讞讝讜专 讜讬拽专讗 驻注诐 砖谞讬转 注诐  讘谞讬 讛讻专讱 砖讻讘专 谞驻讟专. 讗讘诇 讘讬专讜砖诇诪讬 诪爪讗转讬 砖讛讜讗 讞讬讬讘, 讚讙专住讬谞谉 讛转诐 (驻"讘 讛"讙  注讬讬"砖): 专' 讘讜谉 讘专 讞讬讬讗 讘注讬 讘谉 注讬专 砖注拽专 讚讬专转讜 诇讬诇讬 讟"讜 谞转讞讬讬讘 讻讗谉 讜讻讗谉  讘谉 讻专讱 砖注拽专 讚讬专转讜 诇讬诇讬 讬"讚 谞驻讟专 诪讻讗谉 讜诪讻讗谉, 讗诇诪讗 讗驻讬诇讜 讘谉 注讬专 砖讛讬讛  驻专讜讝 讘讻诇 注转 讜拽专讗 讘诪拽讜诪讜 讜讗讞专 讻讱 谞诪诇讱 讜注拽专 讚讬专转讜 讘诇讬诇讬 讟"讜 讜讛诇讱 诇讻专讱  讛专讬 讛讜讗 爪专讬讱 诇讞讝讜专 讜诇拽专讜转 砖谞讬讛 注诪讛诐, 讜讻诇 砖讻谉 讘谉 讻专讱 砖讛诇讱 诇注讬专 砖诇讗 谞注砖讛  驻专讜讝 讗诇讗 诇讬讜诪讜 讻砖讛讜讗 讞讜讝专 讘诇讬诇讬 讟"讜 诇讚讬专转讜 砖爪专讬讱 诇砖谞讜转讛 驻注诐 砖谞讬讛  注诪讛诐.



讘谉 讻驻专 砖讛诇讱 诇注讬专 讘讬谉 讻讱 讜讘讬谉 讻讱 拽讜专讗 注诪讛诐. 驻讬专砖  专砖"讬 讝"诇 讗祝 注诇 驻讬 砖拽专讗 讻讘专 讘讬讜诐 讛讻谞讬住讛. 讜讛讗 讚讗诪专讬谞谉 (诇注讬诇 诪讙讬诇讛 讘, 讗) 讚讻驻专讬诐  诪拽讚讬诪讬谉 诇讬讜诐 讛讻谞讬住讛 讜诪驻专砖讬谞谉 讟注诪讗 (诇注讬诇 诪讙讬诇讛 讚, 讘) 诪驻谞讬 砖诪住驻拽讬谉 诪讬诐 讜诪讝讜谉  诇讗讞讬讛诐 砖讘讻专讻讬谉 讻诇讜诪专 讜诇注讬讬专讜转, 讚讗诇诪讗 讗祝 注诇 驻讬 砖讛谉 讘转讜讱 讛注讬专 讘讬"讚 讗驻讬诇讜  讛讻讬 驻讟讜专讬谉, 讛转诐 讘砖诇讗 讛讬讜 砖诐 诇讬诇讬 讬"讚 讗讘诇 讗诐 讛讬讜 砖诐 讘诇讬诇讬 讬"讚 拽讜专讬谉  注诪讛诐.



诪讛讬讻谉 拽讜专讗 讗讚诐 讗转 讛诪讙讬诇讛 讜讻讜'. 转讜住驻转讗 (驻"讘 讛"讛):  讗讘诇 讛讻诇 诪讜讚讬诐 砖诪爪讜转讛 诇讙诪讜专 注讚 住讜祝.



诪讛讗 讚讗诪专 专讘讗: 诇讗 讗诪专谉 讗诇讗 讚诇讗 诪讬讞住专讗 讗讜 诪讬讬转专讗 驻讜专转讗 讬专讬注转讗 讜讻讜'.  谞专讗讛 诇讻讗讜专讛 砖讻砖讛讜讗 拽讜专讗 驻讜砖讟 讻讗讬讙专转 讻讚讘专讬 讛讙讗讜谞讬诐 讝"诇,  讚讗讬 诇讗 讻讬 诪讬讬转专讗 讗讜  诪讬讞住专讗 诪讗讬 驻专住讜诪讬 谞讬住讗 讗讬讻讗 讘讛讗 讛讗 讙讜诇诇讛 讜诇讗 诪讬谞讻专讗 诪讬诇转讗.





专讬讟讘"讗

讛讗讬 拽谞拽谞转讜诐 讚讗诪专讬谞谉 讘讙诪' 谞专讗讛 诇专讘讬谞讜 讛讙讚讜诇 驻讬' 砖讝讛 讗讬谞讜 讻讚讬讜 讛讬讬谞讜 讚讬讜 砖诇 注驻爪讬诐 讻注讬谉 砖诇谞讜 讻砖讛讜讗 诪讘讜砖诇 讗讘诇 注驻爪讬诐 砖砖专讜 讘诪讬诐 讘诇讘讚 诪讬 拽专讜诪讬讗 砖诇 注驻爪讗 讜讻砖诪转讘砖诇 讛讚讬讜 讛讝讛 讛专讘讛 讜注讜诪讚 讬诪讬诐 专讘讬诐 诪转讬讘砖 讜谞注砖讛 拽讜专讟 讜讘讬专讜砖诇诪讬 讗诪专 讘讜 讚讬讜 砖讗讬谉 讘讜 注驻爪讗 讗诇诪讗 住转诐 讚讬讜 砖诇 注驻爪讬诐 讛讜讗 诇讻谉 讗谞讜 谞讜转谞讬' 讘讜 砖专祝 诇驻讬 砖讛讜讗 讬驻讛 诇讜 讻诪"砖 讻诇 讛砖专驻讬诐 讬驻讬谉 诇讚讬讜 讜砖专祝 讛拽讟祝 讬驻讛 诪讻讜诇诐 讜讻谉 讛注砖谞讬' 讬驻讬谉 诇讜 讻诪"砖 讻诇 讛注砖谞讬诐 讬驻讬谉 诇讚讬讜. (讗"讛 讻诇 诇砖讜谉 讝讛 诇讬讻讗 讛讻讗 讘砖"住 讚讬诇谉 讻讬 讗诐 砖诐 讘诪住讻转 讘专讻讜转 驻' 讛拽讜专讗):



讗诪专 专讘 讗砖讬 讚讻"注 砖讛讛 诇讙诪讜专 讗转 讻诇讛 讞讜讝专 诇专讗砖 讜讛讻讗 讘讚诇讗 砖讛讛 拽讗 诪驻诇讙讬 诪专 住讘专 讙讘专讗 讚讞讬讬讛 讛讜讗 驻讬' 讚讛讗 诪讚专讘谞谉 诇讗 讞讝讬 诇诪拽专讬 讻砖砖讛讛 讜诪专 住讘专 讙讘专讗 讞讝讬讬讗 讛讜讗 讻诇讜诪专 讻讬讜谉 讚诪讚讗讜专讬转讗 讛讜讛 讞讝讬 砖诇讗 讗住专讛 转讜专讛 讗诇讗 讻谞讙讚 讛注诪讜讚 讘诇讘讚 讜讛讗 讜讚讗讬 讛"谞 讛讜讛 讗讬驻砖专 诇专讘 讗砖讬 诇诪讬诪专 讚讻"注 砖讛讛 讻讚讬 诇讙诪讜专 讗转 讻诇讛 (讗"讛 爪"诇 讗讬谞讜 讜注讬讬谉 讘专"讬 砖诐 讘讘专讻讜转 讜讘讛专"讗砖) 讜讞讜讝专 诇专讗砖 讜讛讻讗 讘讙讘专讗 讚讞讬讬讗 讜讙讘专讗 讞讝讬讗 诪讬驻诇讙讬 讜诪讚谞拽讬讟 讗讬讚讱 诇讬砖谞讗 讚讻"注 讞讜讝专 诇专讗砖 诪砖诪注 讚讛讬讬谞讜 住讘专讗 讚专讘 讗砖讬 讚砖讛讛 讻讚讬 诇讙诪讜专 讗转 讻诇讛 讞讜讝专 诇专讗砖 讻专' 诪讜谞讗 讜讛谞讻讜谉 讚诇注讜诇诐 讻拽"砖 讜诪讙诇讛 讜讛诇诇 讜转拽讬注讜转 砖讛诐 拽诇讬诐 讟驻讬 讚讛讗 讗讬转 讘讛讜 砖讬讞讛 诇砖讗讜诇 诇砖诇讜诐 讗讜 诇讛砖讬讘 诪驻谞讬 讛讻讘讜讚 讜诪驻谞讬 讛讬专讗讛 讛拽诇讜 讻砖讛讬讛 砖诇讜 讗驻讬' 砖讛讛 讻讚讬 诇讙诪讜专 讗转 讻诇讛 讗讬谞讜 讞讜讝专 诇专讗砖 讻专讘谞谉 讚诪转谞讬转讬谉 讜讻讚专' 讬讜讞谞谉 讚讛转诐 讜讚诇讗 讻专' 诪讜谞讗 讗讘诇 讘转驻诇讛 讛讞诪讜专讛 砖讗讬谉 讻讞 讛转专 砖讬讞讛 讻诇诇 讗诇讗 诪驻谞讬 讛住讻谞讛 讘诇讘讚 讜讗驻讬' 谞讞砖 讻专讜讱 注诇 注拽讘讜 诇讗 讬驻住讬拽 讛讞诪讬专讜 讘砖讛讬讬转讜 讚讗驻讬' 讘讙讘专讗 讞讝讬讬讗 讗诐 砖讛讛 讻讚讬 诇讙诪讜专 讗转 讻诇讛 讞讜讝专 诇专讗砖 讜讛"讛 讚讛讬讻讗 讚讛讜讬 讙讘专讗 讚讞讬讬讗:



讜砖讛讛 讻讚讬 诇讙诪讜专 讗转 讻诇讛 讚讗讬讻讗 转专转讬 诇讙专讬注讜转讗 讞讜讝专 诇专讗砖 讜讻讚讗诪专讬谞谉 讛转诐 讘专' 讗讘讛讜 讚驻住拽 拽"砖 讘诪讘讜讗讜转 讛诪讟讜谞驻讜转 讜诇讘转专 讚讞诇讬祝 讗"诇 诇专"讬 诪讛讜 诇讙诪讜专 讜讗住讬拽谞讗 讚讛"拽 诇讚讬讚讬 诇讗 住讘讬专讗 诇讚讬讚讱 讗诐 砖讛讬转 讻讚讬 诇讙诪讜专 讗转 讻诇讛 讞讜讝专 诇专讗砖 讜讛"驻 讚讬拽讗 诇讚讬讚讬 诇讗 住"诇 讚讘注讬转 诇诪驻住拽 讙讘专讗 讚讞讬讬讗 讗转讜 讗诐 砖讛讛 讻讚讬 诇讙诪讜专 讗转 讻诇讛 讞讜讝专 诇专讗砖 讜讻谉 讛诇讻转讗 讜讝讜 砖讟讛 谞讻讜谞讛 讜讘专讜专讛 讜讗讬谉 诇谞讟讜转 诪诪谞讛 讬诪讬谉 讜砖诪讗诇 诪驻讬 专讘讬谞讜 谞专"讜. 讜砖讛讛 讻讚讬 诇讙诪讜专 讗转 讻诇讛 驻专讬砖谞讗 讘讙诪专' 讚讛讬讬谞讜 诇讗讜诪专讛 讻诇讛 讜讻谉 驻讬专砖 讘讻诇 诪拽讜诐 讜诪驻专砖 讘讬专讜砖诇诪讬 讚讘拽讜专讗 诪砖注专讬谞谉:



诪讛"诪 讗转讬讗 讻转讬讘讛 讻转讬讘讛 讜诇讗 诪讬转讬' 诇讛 诪讚谞拽专讗转 住驻专 讚讛讗 谞拽专讗转 讗讙专转 讙"讻 讜诇拽诪谉 讙讘讬 转驻讬专讛 诪住驻拽讗 诇谉 讜讗住讬拽谞讗 讚讗专讻讘讛 讗转专讬 专讻砖讬 砖讗诐 转驻专' 讻讜诇讛 讘讞讜讟 驻砖转谉 驻住讜诇讛 讚讛讗 谞拽专讗转 住驻专 讜讗诐 讛讟讬诇 讘讛 讙' 讞讜讟讬 讙讬讚讬谉 讻砖专讛 讚讛讗 谞拽专讗转 讗讙专转 讜诇拽诪谉 讗诪专讬' 讚拽讜专讗讛 讘讬谉 注讜诪讚 讘讬谉 讬讜砖讘 诪砖"讻 讘住"转 讜讗讜诪专 诪讜专讬 专' 谞专"讜 讚讘讚讘专讬' 砖讘讙讜驻讛 讻讙讜谉 砖专讟讜讟 讜讚讬讜 注砖讗讜讛 讻住驻专 讜诪讬谞讛 砖爪专讬讻讛 讻转讬讘讛 讜注讬讘讜讚 诇砖诪讛 砖讛诐 讚讘专讬诐 砖讘讙讜驻讛 讜讘诇讗讜 讛讻讬 诇讗 讞砖讬讘 住驻专 讻诇诇 讗讘诇 讘讚讘专 砖讛讜讗 讞讜抓 诇讙讜驻讛 注砖讗讜讛 讻讗讙专转 诇拽专讜转讛 讘讬谉 注讜诪讚 讘讬谉 讬讜砖讘 讜诇驻讬' 谞讛讙讜 诇拽专讜转讛 讘诇讬 驻住讜拽 讟注诪讬诐 讜讘诇讗 讛驻住拽 讛驻住讜拽讬诐 讜讝讛讜 诪讛 砖讻转讘 专讘讬谞讜 讛讗讬讬 讙讗讜谉 讝"诇 砖驻讜砖讟讬谉 讗讜转讛 讻讗讙专转. 讜讙讘讬 转驻讬专讛 砖讗讬谞' 诪讙讜驻讛 讜诇讗 诪讞讜抓 诇讙讜驻讛 诇讙诪专讬 讛讜讬讗 讻讗讙专转 讜讘住驻专 讜拽"诇 诇讛讗讬 讻诇诇' 诪讛 砖讗讬谉 诪讚拽讚拽讬谉 讘讞住专讜谉 讟注讬讜转讬讛 讻诪拽爪转讛 诪砖"讻 讘住"转 砖谞驻住诇 讘讙' 讟注讬讜转 讘讚祝 讜讬"诇 砖讝讛 讗讬谞讜 讘住驻专 诪讚讬谉 住驻专 讗诇讗 诪讚讬谉 拽讚讜砖讛 讚讛转诐 讻讬讜谉 讚诇讗 (讗"讛 讻讗谉 讞住专) 讜注谞讬谉 讜谞拽专讗 住驻专 讜讗讬谞讜 讚讘专 讛谞讝讻专 讜诪讛 砖讻转讜讘 讘讚讬谉 诇讗 讛驻拽讬专讜 讻讬讜谉 讚讗讬讻讗 诪爪讜讜讛 拽专讬讗' 讜驻专住讜诪讬 谞讬住讗 诇拽讬讬诐 拽爪转诐 讗祝 讘讙讜驻讛 砖讚谞讜讛 讻讗讙专转 讘讛讗 诪讬诇转讗 讚诇讗 诪讬谞讻专 讻讜诇讬 讛讗讬 讜讘讬专讜砖诇诪讬 讗诪专讬谞谉 讗讬谉 讘讬谉 住驻专讬' 诇诪讙诇转 讗住转专 讗诇讗 砖讛住驻专讬诐 谞讻转讘讬谉 讘讻诇 诇砖讜谉 讜诪讙诇' 讗住转专 讗讬谞讛 谞讻转讘转 讗诇讗 讗砖讜专讬转 驻讬' 诇专讘谞谉 讛讗 诇讻诇 讚讘专讬讛诐 讝讛 讜讝讛 砖讜讬诐 讻诇讜诪专 诇讚讘专讬讛' 砖讘讙讜驻' 诪诪砖 讜讻讚讻转讬讘谞' 讜转讜 诇讗 诪讬讚讬:



诪转谞讬转讬谉 讘谉 注讬专 砖讛诇讱 诇讻专讱 讜讘谉 讻专讱 砖讛诇讱 诇注讬专 讜讻讜' 讘讙诪' 诪驻专砖 诇讛:



讙诪专讗 讗诪专 专讘讗 诇"砖 讗诇讗 砖注转讬' 诇讞讝讜专 诇诪拽讜诪讜 讘诇讬诇 讬"讚 讗讘诇 讗讬谉 注转讬讚 诇讞讝讜专 诇诪拽讜诪讜 讘诇讬诇讬 讬"讚 拽讜专讗 注诪讛诐 注讬拽专 讛驻讬' 讻讚驻专砖"讬 讝"诇 讚专讘讗 讗讘谉 讻专讱 砖讛诇讱 诇注讬专 讘诇讞讜讚 拽讗讬 讜讛"拽 讚诇讗 转讬' 讚注转讬讚 诇讞讝讜专 诇诪拽讜诪讜 讚拽转谞讬 讛讬讬谞讜 砖注转讬讚 诇讞讝讜专 讘讝诪谉 讞讬讜讘讜 讗诇讗 讛"拽 讗诐 注转讬讚 讘谉 讻专讱 讝讛 诇讞讝讜专 诇诪拽讜诪讜 讘诇讬诇讬 讬"讚 拽讜专讗 讘诪拽讜诪讜 讻诇讜' 砖讗讬谞讜 拽讜专讗 讻讘谞讬 讛注讬专 砖讛讜讗 砖诐 讗诇讗 拽讜专讗 讻诪拽讜诪讜 讘讟"讜 讻砖讬诇讱 诇砖诐 讗讘诇 讗诐 讗讬谉 注转讬讚 诇讞讝讜专 诇诪拽讜诪讜 诇讬诇讬 讬"讚 讜讛讗讬专 诇讜 讬讜诐 讬"讚 讘注讬专 砖讞诇 讞讬讜讘 拽专讬讗转 讛讬讜诐 砖讛讜讗 注讬拽专 讛拽专讬讗讛 注诇 讘谞讬 讛注讬专 讘注讜讚讜 砖诐 拽讜专讗 注诪讛诐 讛诇讬诇讛 讜讛讬讜诐 讚驻专讜' 讘谉 讬讜诪讜 谞拽专讗 驻专讜讝 讜讗注"驻 砖专讜爪讛 诇讞讝讜' 讘讬讜诐 讬"讚 注爪诪讜 讘注谞讬谉 砖讬讛讗 讘诪拽讜诪讜 诇讬诇 讟"讜 拽讜专讗 注讻砖讬讜 讘讬讜诐 讬"讚 讘诪拽讜诪讜 讜拽讜专讗 砖诐 讘讻专讱 讜诇讬讻讗 诪砖讜诐 讗讙讜讚讜转 讜讗驻讬' 诇讗讘讬讬 讘诪讬诇转' 讻讝讛 讜讻"砖 诇专讘讗 讗讘诇 讗诐 讗讬谉 注转讬讚 诇讞讝讜专 诇诪拽讜诪讜 注讚 讬讜诐 讟"讜 砖讬讞讜诇 讞讬讜讘 拽专讬讗转 讛讬讜诐 砖诇 讘谞讬 讛讻专讱 拽讜专讗 注诪讛诐 讻诇讜诪' 砖讗讬谞讜 拽讜专讗 讘讬讚 讻诇诇 讗诇讗 诪诪转讬谉 讘讬讜诐 讟"讜 讜拽讜专讗 诇讬诇 讟"讜 讜讬讜诪讜 注诐 讘谞讬 讛讻专讱 讚诪讜拽祝 讘谉 讬讜诪讜 谞拽专讗 诪讜拽祝 谞诪爪讗 驻讬' 诪砖谞转讬' 讗诐 注转讬讚 诇讞讝讜专 诇诪拽讜诪讜 讘诇讬诇讬 讬讜诐 驻讜专讬诐 砖诇 讗讜转讜 诪拽讜诐 砖讛讜讗 讜讗诐 诇讗讜 讗诇讗 砖诪转注讻讘 注讚 讬讜诐 驻讜专讬诐 砖诇 讗讜转讜 诪拽讜诐 拽讜专讗 注诪讛诐 讜讛讗 讚驻专讬砖 专讘讗 讘诇讬砖谞讬讛 讚讬谉 讘谉 讻专讱 砖讛诇讱 诇注讬专 讜诇讗 驻专讬砖 讘讛讚讬讗 讚讬谉 讘谉 注讬专 砖讛诇讱 诇讻专讱 砖谞砖谞讛 讘转讞诇转 诪砖谞转讬' 诪砖讜诐 讚注讬拽专 讚讬爪讗 诪拽专讗 讘讘谉 讻专讱 砖讛诇讱 诇注讬专 讻转讬讘 讚驻专讜讝 讘谉 讬讜诪讜 谞拽专讗 驻专讜讝 讜诪讚讬讜拽讗 讚讬讚讛 谞驻拽讗 讚谞拽专讗 诪讜拽祝 讜诇讛讻讬 驻专讬砖 诇讬讛 讻讚 谞住讬讘 诇讬讛 诪拽专讗 讜讘谉 讻专讱 砖讛诇讱 砖诐 讜谞转注讻讘 砖诐 注讚 讘拽专 讬"讚 砖拽讜专讗 注诪讛诐 讗诐 讞讝专 诇诪拽讜诪讜 诇讬诇 讟"讜 讞讜讝专 讜拽讜专' 注诪讛诐 砖讗注"驻 砖谞转讞讬讬讘 讻讘专 注诐 讘谞讬 讛注讬专 砖讛诇讱 砖诐 讛专讬 讞讝专 讜谞转讞讬讬讘 注诐 讘谞讬 讛讻专讱 讜讙讚讜诇讛 诪讝讜 讗诪专讜 讘讬专讜' 讚讘谉 注讬专 砖注拽专 讚讬专转讜 诇讻专讱 诇讬诇 讟"讜 谞转讞讬讬讘 讻讗谉 讜讻讗谉 讜讻"砖 讝讛 砖注讬拽专 讚讬专转讜 讛讬讛 讘讻专讱 讜诇讗 讛讬讛 讘注讬专 讗诇讗 讙专 讜驻专讜讝 讘谉 讬讜诪讜 讜讝讛 讘专讜专 讜砖诇讗 讻讚讘专讬 讛转讜住' 讜讬砖 拽爪转 住注讚 诇讝讛 讘讙诪' 讚讬诇谉 诪讛讗 讚讗诪专讬' 讘住诪讜讱 讚讘谉 讻专讱 砖讛诇讱 诇注讬专 讘讬谉 讻讱 讜讘讬谉 讻讱 拽讜专讗 注诪讛诐 讜讛讛讬讗 讜讚讗讬 诇讗 谞爪专讻讛 讗诇讗 诇讘谉 讻驻专 砖讛拽讚讬诐 诇讬"讛 讜谞驻讟专 讜讗驻"讛 讻讬讜谉 砖讘讗 诇注讬专 讗讞"讻 砖讛讜讗 诪拽讜诐 讞讬讜讘讜 诪谉 讛讚讬谉 讞讜讝专 讜拽讜专讗 注诪讛诐 讜诇讗 讗诪专讬' 讻讘专 谞驻讟专 讘讬讛 讛讻讗 谞诪讬 讗注"驻 砖谞转讞讬讬讘 讘注讬专 诇驻讬 砖讛讬讛 驻专讜讝 讘谉 讬讜诪讜 讻讬讜谉 讚讞讝专 诇讻专讱 砖讛讜讗 注讬拽专 诪拽讜诪讜 讜讞讬讜讘讜 讞讜讝专 讜拽讜专讗 注诪讛诐. 讻转讜讘 讘讛诇讻讜转 讛专讬"祝 讝"诇 诇"砖 讗诇讗 砖注转讬讚 诇讞讝讜专 诇诪拽讜诪讜 讘诇讬诇讬 讬"讚 讜谞转注讻讘 讜诇讗 讞讝专 讜谞专讗讛 诪讚讘专讬讜 诇驻讜诐 驻砖讟讬讛讜 讚讻诇 砖讛讬讛 讘讚注转讜 诇讞讝讜专 诇讬诇讬 讬"讚 讗注"驻 砖谞讗谞住 讜谞转注讻讘 砖诐 注讚 讬讜诐 讬"讚 讗讬谞讜 拽讜专讗 注诪讛诐 注讚 砖讬转注讻讘 砖诐 讬讜诐 讬"讚 诪讚注转讜 砖讻讱 讛讬讛 讘讚注转讜 讘转讞讬诇转 诇讬诇 讬"讚 讜诇讛讻讬 讞砖讜讘 驻专讜讝 讻谉 讬讜诪讜 讜诇讗 谞讛讬专讗 讻诇诇 砖讗讬谉 讝讛 转诇讜讬 讘讚注转讜 讗诇讗 讻诇 砖谞转注讻讘 砖诐 讻讬讜诐 讬"讚 驻讜专讬诐 讛讜讬 驻专讜讝 讘谉 讬讜诪讜 讗讘诇 讬砖 诇驻专砖 讚讘专讬 专讘讬' 讝"诇 讚讛"拽 砖讗诐 讚注转讜 诇讞讝讜专 讘诇讬诇 讬"讚 讗注"驻 砖谞转注讻讘 砖诐 讻诇 讛诇讬诇讛 注讚 住诪讜讱 诇注诇讜' 讛砖讞专 砖讛诐 拽讜专讗讬' 诪"诪 砖诇 诇讬诇讛 讗讬谞讜 拽讜专讗 注诪讛诐 讛诇讬诇讛 讻谞"诇 注讬拽专 驻讬' 砖诪讜注讛 讝讜:



讜讬"诪 讚讛讗 讚专讘讛 讗讻诇讛 诪转谞讬转讬' 拽讗讬 讚讗驻讬' 讘谉 注讬专 砖讛诇讱 砖诐 讻诇 讬讜诐 讬"讚 讗诐 讗讬谉 注转讬讚 诇讞讝讜专 诇诪拽讜诪讜 诇讬诇讬 讬"讚 讗诇讗 砖诪转注讻讘 砖诐 注讚 讬讜诐 讬"讚 讗注"驻 砖讚注转讜 诇讞讝讜专 讘讜 讘讬讜诐 讻讜驻讬谉 讗讜转讜 诇讛转注讻讘 砖诐 讜诇拽专讗 注诪讛诐 讬讜诐 讟"讜 讚诪讜拽祝 讘谉 讬讜诪讜 谞拽专讗 讜讗讬谉 驻讬' 讝讛 谞讻讜谉 讻诇诇 讚讻讬讜谉 砖诇讗 讛讬讛 砖诐 讘讬讜诐 讟"讜 砖讛讜讗 讝诪谉 讛讻专' 讛讬讗讱 谞注砖讛 诪讜拽祝 讘谉 讬讜诪讜 讜诇讗 驻专讜讝 讘谉 讬讜诪讜 讗诇讗 讘讛讬讜转 砖诐 讬讜诐 驻讜专讬诐 砖诇 驻专讝讬' 讗讜 砖诇 诪讜拽驻讬' 讜讗讬谉 讟注诐 诇讛讬讜转讜 诪讜拽祝 诪驻谞讬 讬讜诐 讬"讚 讬讜转专 诪讛讬讜转讜 砖诐 讬讜诐 讬"讙 讗讜 拽讜讚诐 诇讻谉 讜讛讗诪' 讻诪讜 砖讻转讘谞讜:



讙专住讬谞谉 讘讬专讜砖' 专' 讬讜讚谉 讘注讬 讘谉 注讬专 砖谞转谉 讚注转讜 诇注拽讜专 讚讬专转讜 诇讬诇讬 讟"讜 诪讛讜 驻讬' 讜拽住"讚 讚诪讬讬专讬 讘讘谉 注讬专 砖讛诇讱 诇讻专讱 讜诪讛讚专讬' 诪转谞讬' 讻砖讛讬讛 讘讻专讱 讜诪讛 爪专讬讻讛 诇讝讛 讻砖讛讬讛 讘注讬专 驻讬' 讻讗诇讜 诪转谞讬' 讘诪讬 砖讛讬讛 讘讻专讱 讻诇 诇讬诇 讟"讜 注讚 砖驻讬' 讻诪讜 砖驻讬' 讜讻讬 拽讗 诪讘注讬' 诇谉 讻砖讛讜讗 注讚讬讬谉 讘注讬专 讗诇讗 砖谞转谉 讚注转讜 诇注拽讜专 讚讬专转讜 诇讬诇 讟"讜 诇讻专讱 诪讬讞砖讘 讘谉 讻专讱 诪注转讛 讜诇讗 讬拽专讗 讘注讬专 讗诇讗 诪诪转讬谉 注讚 砖讬讛讗 讘讻专讱 讜拽讜专讗 注诪讛诐 讜讗注"驻 砖砖谞讬谞讜 砖讗驻讬' 讘谉 讻专讱 诪诪砖 砖讛诇讱 诇注讬专 讗诐 诪转注讻讘 砖诐 讬"讚 拽讜专讗 注诪讛诐 讘讬"讚 讜拽住"讚 讚讛转诐 讛讜讗 砖讚注转讜 诇讛转注讻讘 砖诐 讙诐 讬讜诐 讟"讜 讗讘诇 讝讛 砖讛讬讛 讘讻专讱 讬讜诐 讟"讜 讗讬谞讜 拽讜专讗 讗诇讗 讘讻专讱 讜注讜' 讚讛转诐 砖讘讗 诪谉 讛讻专讱 诇注讬专 讗驻讬' 讘讚专讱 注专讗讬 诪讚注转讜 讬讜砖讘 讘注讬专 讜专讜爪讛 讘讛 讜讘讬砖讬讘转讛 诇讗讜转讜 讬讜诐 讜驻专讜讝 讘谉 讬讜诪讜 讛讜讗 讗讘诇 讝讛 砖诪转注拽专 诪砖诐 讗讬谉 注讬讻讜讘讜 砖诐 讬讜诐 讬"讚 注讜砖讛 讗讜转讜 讬讜诐 驻专讜讝 讜讻讗诇讜 驻讬' 诪讛诐 讜诪讞讘专转诐 讚诪讬 讜讗诪专讬谞谉 讗讘诇 诪驻专砖讬 讬诪讬诐 讜讛讜诇讻讬 诪讚讘专讜转 拽讜专讬谉 讘讬"讚 讻讚专讘谞谉 讗"专 诪谞讗 讘注转讬' 诇讞讝讜专 诇诪拽讜诪讜 讗"专 驻谞讞住 注"讻 讛讬讛讜讚讬 讛驻专讝讬' 驻专讜讝 讛讬讛 讘讗讜转讛 砖注讛 讜讛"驻 讚讚讜拽讗 讘谉 注讬专 砖注讜拽专 讚讬专转讜 诇讻专讱 讛讜讗 讚诪讘注讬' 诇谉 讗讘诇 讘谉 注讬专 砖讛讜讗 诪驻专砖 讘讬诐 讗讜 讛讜诇讱 讘诪讚讘专 讜谞诪爪讗 砖诐 讬讜诐 讬"讚 拽讜专讗 讻诪拽讜诪讜 讘讬"讚 砖讗注"驻 砖讗讬谞讜 讘诪拽讜诐 砖讜诐 讞讬讜讘 拽讜专讗 讘诪拽讜诪讜 讗"专 诪谞讗 讘注转讬讚 诇讞讝讜专 诇诪拽讜诪讜 讗讘诇 讗诐 讚注转讜 诇讬诇讱 诇讻专讱 讗讬谞讜 拽讜专讗 讻诇诇 砖讛专讬 讻讘专 谞注拽专 诪谉 讛注讬专 讜诇讻诇诇 讘谉 讻专讱 诇讗 讘讗 讜讝讛 讻讗讜转讛 砖讗诪专 讘讬专讜砖' 讘诪拽讜诐 讗讞专 讘谉 讻专讱 砖注拽专 诇讬诇讬 讬"讚 谞驻讟专 诪讻讗谉 讜诪讻讗谉 讗"专 驻谞讞住 注"讻 讛讬讛讜讚讬诐 专' 驻谞讞住 诪讛讚专 讗讘注讬' 讚专' 讬讜讚谉 讜拽讗诪专 砖讘谉 注讬专 砖谞转谉 讚注转讜 诇注拽讜专 诇讻专讱 诇讬诇 讟"讜 讻讬讜谉 砖注讚讬谉 讛讜讗 讘讬"讚 讘注讬专 拽讜专' 讘注讬专 讻讬讜谉 砖讛讜讗 驻专讜讝 讘讗讜转讛 砖注讛 讚诇讗 讙专注 诪讘谉 讻专讱 砖讛诇讱 诇注讬专 讜讬砖 诪专讘讜转讬 砖讻转讘讜 讚讘谉 讻专讱 砖讛讜诇讱 讘诪讚讘专 讗讜 讘讬诐 讗讜 讘诪拽讜诪讜转 砖讗讬谉 砖诐 讬砖专讗诇 讜讗讬谉 讚注转讜 诇讞讝讜专 诇诪拽讜诪讜 讗讬谞讜 谞驻讟专 诇讙诪专讬 讗诇讗 砖拽讜专' 讬讜诐 讬"讚 讻讝诪谉 讛专讜讘 讜讗讬谞讜 谞专讗讛 讻谉 讘讬专讜砖' 砖讻转讘谞讜:



讜讗诪专 专讘讛 讘谉 讻驻专 砖讛诇讱 诇注讬专 讘讬谉 讻讱 讜讘讬谉 讻讱 拽讜专讗 注诪讛诐 驻讬' 讗驻讬' 注转讬讚 诇讞讝讜专 诇讻驻专 拽讜讚诐 讘拽专 讬"讚 讞讬讬讘 诇讛转注讻讘 砖诐 讜诇拽专讜转 注诪讛诐 讜诪驻' 讟注诪讗 讚讛讗讬 讘谞讬 讛注讬专 讘注讬 诪拽专讗 讜专讘谞谉 讛讜讗 讚转拽讬谞讜 诇讛 讘讬"讛 讜讻讬 转拽讬谞讜 诇讬讛 讛讬讻讗 讚讗讬转讬讛 讘讻驻专 讗讻诇 讛讬讻讗 讚诇讬转讬讛 讘注讬专 讻讘谞讬 注讬专 讘注讬 诪讛讜讬. 讜谞专讗讛 讚讻讘谞讬 注讬专 诪诪砖 拽讗诪专 砖拽讜专讗 注诪讛诐 讗驻讬' 讘讬讜诐 诪讬讛讜 讚讜拽讗 讘讛讗 砖讛讬讛 砖诐 讘诇讬诇' 讗讘诇 讗诐 诇讗 讘讗 砖诐 注讚 讛讬讜诐 讻讘专 讞诇 讞讬讜讘 注诇讬讛诐 拽讜讚诐 讘讜讗讜 讜谞驻讟专 讜讛讬讬谞讜 讚转谞谉 砖讛讻驻专讬诐 诪住驻拽讬谉 诪讬诐 讜诪讝讜谉 诇讗讞讬讛诐 砖讘讻专讻讬诐 讜诪驻' 讗驻讬诇讜 讘讬讜诐 驻讜专讬诐 讻讚诪驻' 诇注讬诇 讜讗驻"讛 诪拽讚讬诪讬谉 诇讬讛 讜谞驻讟专讬谉 讜讗讬谉 讻谞讬住转谉 诇注讬专 讘讬讜诐 讬"讚 讞讜讝专 讜诪讞讬讬讘谉 砖讗"讻 诪讛 讛讜注讬诇讜 讘讛拽讚诪转谉 讜驻专砖"讬 讚讻讚 讗讬转讬讛 谞诪讬 讘注讬专 诇讬诇 讬"讚 讗讬谞讜 讞讬讬讘 诇拽专讜转 注诪讛诐 讗诇讗 讘诇讬诇讛 讗诐 讞讝专 诇诪拽讜诪讜 讗诇讗 讘诇讬诇讛 讜讗讬谞讜 谞讻讜谉:



转谞讬 拽讜专讗 注诪讛诐 驻讬' 讘诪拽讜诪讜 讚拽转谞讬 讛讬讬谞讜 注讬专 砖讛讜讗 注讬拽专 诪拽讜诪讜 诇注谞讬谉 讝讛:



转谞谉 诪讛讬讻谉 拽讜专讗 讗转 讛诪讙诇讛 讜讬讜爪讗 讘讛 讬"讞 专"诪 讗讜诪' 讻诇讛 专' 讬讛讜讚讛 讗讜诪专 诪讗讬砖 讬讛讜讚讬 讜讻讜' 讗"专 讞诪讗 讘专 讙讜专讬讗 讗诪专 专讘 讛诇讻讛 讻讚讘专讬 讗讜' 讻诇讛 讜讗驻讬' 讜讻讜'. 谞"诇 讚讛讗 拽诪诇"谉 讘讛讗 讗诇讬讘讗 讚讛诇讻转' 砖爪专讬讻讛 砖诇讗 转讛讗 讞住专讛 注谞讬谉 讻讚讻转讬讘谞' 诇注讬诇 讜砖诪注讬' 诪讬谞讛 砖讗注"驻 砖拽专讗 讻讘专 诪拽爪转' 讘诪讙诇讛 砖诇讬诪讛 讜谞驻讟专 诪讗讜转讜 讛诪拽爪转 讗讬谞讜 拽讜专讗 讛诪拽爪转 讛谞砖讗专 讗诇讗 讘诪讙诇讛 砖诇诪讛 讚讛讗 诇专' 讬讛讜讚讛 讚诇讗 诪讬讞讬讬讘 诇诪拽专讬 讗诇讗 诪讗讬砖 讬讛讜讚讬 爪专讬讻讛 砖转讛讗 讻转讜讘讛 讻诇讛 讜讝讛 讘专讜专:



讜讗住讬拽谞讗 讚诪讙诇讛 讗诐 讛讟讬诇 讘讛 讙' 讞讜讟讬 讙讬讚讬谉 讻砖讬专讛 讜讘诇讘讚 砖讬讛讜 诪砖讜诇砖讬谉 驻讬' 砖转讬诐 讘砖谞讬 拽爪讜讜转 讛讬专讬注讛 讜讗' 讘讗诪爪注 讜诪专讗砖 讛转驻专 注讚 讛讙讬讚 讻诪讜 砖讬砖 诪诪谞讜 注讚 讛讘' 讜讻谉 诪谉 讛讘' 诇讙' 注讚 住讜祝 讛转驻专 讻讚驻专砖讬 讝"诇:





讛诪讗讬专讬

讛诪砖谞讛 讛专讘讬注讬转 讘谉 注讬专 讜讻讜' 讻讜讜谞转 讛诪砖谞讛 讘注谞讬谉 讛讞诇拽 讛砖诇讬砖讬 诇讘讗专 讝诪谉 拽专讬讗讛 讘诪讬 砖讛讜讗 讞讜抓 诇诪拽讜诪讜 讜讗讬谉 讚讬谉 诪拽讜诪讜 砖讜讛 诇讚讬谉 讗讜转讜 诪拽讜诐 砖讛讜讗 诇砖诐 讜讗诪专 注诇 讝讛 讘谉 注讬专 讜讻讜' 砖讝诪谞讜 讘讬"讚 砖讛诇讱 诇讻专讱 砖拽讜专讬谉 讘讟"讜 讗讜 讘谉 讻专讱 诇注讬专 讗诐 注转讬讚 诇讞讝讜专 诇诪拽讜诪讜 拽讜专讗 讻诪拽讜诪讜 讘谉 注讬专 讘讬"讚 讗注"驻 砖讛讜讗 讘讻专讱 讜讘谉 讻专讱 讘讟"讜 讗注"驻 砖讛讜讗 讘注讬专 讜驻讬' 讘讙诪' 诇讗 砖谞讜 讗诇讗 砖注转讬讚 诇讞讝讜专 讘诇讬诇讬 讬"讚 讗讘诇 讗诐 讗讬谉 注转讬讚 诇讞讝讜专 讘诇讬诇讬 讬"讚 拽讜专讗 注诪讛诐 讝讛讜 谞讜住讞 讛讙诪' 讜拽爪转 讙讗讜谞讬诐 讛讜住讬驻讜 讘讜 砖注转讬讚 诇讞讝讜专 讘诇讬诇讬 讬"讚 讜谞转注讻讘 讜诇讗 讞讝专 讜驻讬' 专讜讘 讛诪驻专砖讬诐 砖讚讘专 讝讛 诪讜住讘 注诇 讘谉 讻专讱 砖讛诇讱 诇注讬专 砖诇讗 谞讗诪专 砖讘讚注转 讞讝专讛 讬拽专讗 讻诪拽讜诪讜 讗诇讗 讘砖讚注转讜 诇讞讝讜专 讘诇讬诇讬 讬"讚 砖讛讬讛 讘谉 讻专讱 讝讛 讘注讬专 讘诇讬诇 讬"讚 讘砖注转 拽专讬讗转 讘谞讬 讛注讬专 讜讗诪专 注诇讬讜 砖诪讗讞专 砖专爪讜谞讜 诇爪讗转 讛诇讬诇讛 诪砖诐 讜讗讬谉 讚注转讜 诇讛讬讜转 注诪讛诐 诇诪讞专 讘转讞诇转 讛讬讜诐 诇讗 讞诇 注诇讬讜 讚讬谉 驻专讜讝 注讻砖讜 讜讗讬谞讜 拽讜专讗 注诪讛诐 讘讗讜转讛 讛诇讬诇讛 讜讗祝 诇诪讞专 讗诐 谞转注讻讘 砖诐 讗讞"讻 诪讞诪转 住讘讛 讗诇讗 诪诪转讬谉 讜拽讜专讗 讘注讬专 讻诪拽讜诪讜 讘讟"讜 讗讘诇 讗诐 讘诇讬诇 讬"讚 讛讬' 讚注转讜 诇讛转注讻讘 砖诐 诇诪讞专 讘转讞诇转 讛讬讜诐 讗注"驻 砖讗讬谉 讚注转讜 诇讛砖讗专 砖诐 讘诇讬诇 讟"讜 讞诇 注诇讬讜 诪讬讚 讚讬谉 驻专讜讝 砖驻专讜讝 讘谉 讬讜诪讜 谞拽专讗 驻专讜讝 讜讗注"驻 砖讚讘专讬诐 讗诇讜 讗讬谉 诪转驻专砖讬谉 讗诇讗 讘讘谉 讻专讱 砖讛诇讱 诇注讬专 诪"诪 谞诇诪讜讚 讛讬诪谞讜 讻讬讜爪讗 讘讝讛 讘讘谉 注讬专 砖讛诇讱 诇讻专讱 砖讗诐 讚注转讜 诇讞讝讜专 诇注讬专讜 拽讜讚诐 砖讬讞讜诇 讬讜诐 讟"讜 讗注"驻 砖讚注转讜 诇讛转注讻讘 砖诐 讻诇 诇讬诇 讬"讚 讜讬讜诪讜 讜诇讬诇 讟"讜 诇讗 讞诇 注诇讬讜 讚讬谉 诪讜拽祝 讜拽讜专讗 砖诐 讘讗专讘注讛 注砖专 讻拽专讬讗转 诪拽讜诪讜 讜讗讬谉 专讗讜讬 诇讜诪专 讘讻讗谉 讜谞转注讻讘 讜诇讗 讞讝专 砖讛专讬 讻诇 讬"讚 讛讬讛 讚注转讜 诪拽讜讚诐 诇讛转注讻讘 讻诪讜 砖注砖讛 讜讗诐 讚注转讜 诇注诪讜讚 讘讻专讱 注讚 砖讬讞讜诇 讬讜诐 讟"讜 讛专讬 讛讜讗 诪讜拽祝 讘谉 讬讜诪讜 讜诪诪转讬谉 讜拽讜专讗 注诪讛诐 讘讟"讜 讜讛讬讛 诇谞讜 诇讜诪专 讘讙诪专讗 诇砖讬讟讛 讝讜 诇讗 砖谞讜 讗诇讗 砖讚注转讜 诇讞讝讜专 讘诇讬诇 讟"讜 讗诇讗 讚讞讚讗 诪讬谞讬讬讛讜 谞拽讟 讜转注讬讚 注诇讬讛 讞讘专转讛 讻讱 讛讬讗 砖讬讟转谞讜 讜讙讚讜诇讬 讛诪驻专砖讬诐 驻讬' 谞讜住讞 讛讙诪专讗 讗祝 讘讘谉 注讬专 砖讛诇讱 诇讻专讱 砖讛讚讘专 转诇讜讬 讘讜 讘讚注转 讞讝专讛 讘诇讬诇讬 讬"讚 讜诪驻专砖讬诐 注诇讬讛 讙"讻 谞转注讻讘 讜诇讗 讞讝专 讜诪驻专砖讬诐 讘谉 讻专讱 砖讛诇讱 诇注讬专 注诇 讛讚专讱 砖讘讗专谞讜讛讜 讜讘谉 注讬专 砖讛诇讱 诇讻专讱 砖讗诐 讚注转讜 诇讞讝讜专 讘诇讬诇讬 讬"讚 诇讛讬讜转 讘注讬专讜 讘讬"讚 讜谞转注讻讘 讜诇讗 讞讝专 拽讜专讗 讘讻专讱 讻诪拽讜诪讜 讜讗诐 诇讗 讛讬讛 讚注转讜 诇讞讝讜专 讘诇讬诇 讬"讚 讗诇讗 砖讚注转讜 诇讛转注讻讘 砖诐 讘转讞诇转 讛讬讜诐 讻讘专 驻专讞 诪诪谞讜 诪转讞诇转 讛诇讬诇讛 讚讬谉 驻专讜讝 讘诪讞砖讘讛 讝讜 讜诪讗讞专 砖驻专讞 诪诪谞讜 讚讬谉 驻专讜讝 讛专讬 讛讜讗 诪讜拽祝 诪注讻砖讜 讜爪专讬讱 诇讜 诇讛转注讻讘 砖诐 注讚 诇诪讞专 砖讬拽专讗 注诪讛诐 讜讛讚讘专讬诐 谞专讗讬谉 诇注谞讬谉 驻讬专讜砖 讗讘诇 诇注谞讬谉 驻住拽 谞专讗讬谉 讛讚讘专讬诐 讻讚注转 专讗砖讜谉 砖讘讘谉 注讬专 砖讛诇讱 诇讻专讱 讛讚讘专 转诇讜讬 讘诇讬诇 讟"讜 讜讘讘谉 讻专讱 砖讛诇讱 诇注讬专 讛讚讘专 转诇讜讬 讘诇讬诇 讬"讚:



讝讛讜 讘讬讗讜专 讛诪砖谞讛 讜驻住拽 砖诇讛 讜诪讛 砖谞转讞讚砖 注诇讬讛 讘讙诪专讗 讻讱 讛讜讗:



讘谉 讻驻专 砖讛讬讛 讬讜诐 讛讻谞讬住讛 砖诇讜 讘讬讜诐 讬"讙 讜讛讬讛 讘注讬专 讘诇讬诇 讬"讙 讗驻讬' 讛讬讛 讚注转讜 诇爪讗转 诪砖诐 拽讜讚诐 讬"讚 讗讬谉 讬讜诐 拽专讬讗讛 砖诪讟注诐 讬讜诐 讛讻谞讬住讛 讞砖讜讘 讻诇 讻讱 砖讬讛讬讛 讛讚讘专 转诇讜讬 讘讚注转 讞讝专讛 讗诇讗 讻诇 讝诪谉 砖讬转注讻讘 拽讜专讗 注诪讛诐 砖讗讬谉 讚讬谉 讻驻专 讗诇讗 诇诪讬 砖讛讜讗 讘讻驻专 讗讘诇 讘讝诪谉 砖讛讜讗 讘注讬专 讗讬谉 诇讜 讚讬谉 讻驻专 讻讱 谞专讗讛 诇讬 讜砖讗专 讛诪驻专砖讬诐 驻专砖讜讛 讘讘谉 讻驻专 砖拽专讗 讘讬讜诐 讛讻谞讬住讛 砖诇讜 讜讘讗 诇讜 讗讞专 讻谉 讘注讬专 讘诇讬诇讬 讬"讚 砖讗注"驻 砖讚注转讜 诇讞讝讜专 讘讗讜转讛 讛诇讬诇讛 注爪诪讛 拽讜专讗 注诪讛诐 讜讗讬谉 讛讚讘专讬诐 谞专讗讬谉 诇注谞讬谉 驻住拽 讜诪"诪 讘谉 注讬专 砖拽专讗 讘注讬专讜 讜讘讗 诇讜 讗讞专 讻谉 诇讻专讱 讗讬谉 讘讜 砖讜诐 讞讬讜讘 诇讚讘专讬 讛讻诇 讜讘谉 讻专讱 砖讛诇讱 诇注讬专 讜谞注砖讛 驻专讜讝 讘谉 讬讜诪讜 讜拽专讗 注诪讛诐 讜讗讞"讻 讞讝专 诇诪拽讜诪讜 讞讜讝专 讜拽讜专讗 讘诪拽讜诪讜 砖讗祝 讛讜讗 讞讝专 诇讚讬谉 诪讜拽祝 讜讻谉 讻转讘讜讛 讞讻诪讬 讛讚讜专讜转 讘砖诐 转诇诪讜讚 讛诪注专讘 诇驻讬 诪讛 砖讛诐 诪驻专砖讬诐 讘讛 讗诇讗 砖讗讬谉 讘讛 讛讻专讞:



讻诇诇 讬讚讜注 讘转诇诪讜讚 讻诇 讛诪讞讜讬讬讘 讘讚讘专 诪讜爪讬讗 讗转 讛专讘讬诐 讬讚讬 讞讜讘转谉 诪注转讛 砖讗诇讜 讘转诇诪讜讚 讛诪注专讘 讘谉 注讬专 诪讛讜 砖讬讜爪讬讗 讘谉 讻专讱 讜讘谉 讻专讱 诪讛讜 砖讬讜爪讬讗 讘谉 注讬专 讜讛砖讬讘讜 讘谉 注讬专 讗讬谞讜 诪讜爪讬讗 讘谉 讻专讱 砖讛专讬 谞驻讟专 诇讜 讜驻拽注讛 诪诪谞讜 讞讜讘转 诪讙诇讛 讘谉 讻专讱 诪讜爪讬讗 讘谉 注讬专 讗注"驻 砖讗讬谉 讝诪谞讜 注讚讬讬谉 砖讛专讬 诪"诪 讞讬讜讘 诪讙诇讛 诪讜讟诇 注诇 讛讻诇 诪转讞诇转 诇讬诇 讬"讚:



诪讙诇讛 讙讝讜诇讛 讬砖 诪谉 讛讙讗讜谞讬诐 砖讛转讬专讜 诇拽专讜转 讘讛 砖讛专讬 讘拽讜诇 拽专讬讗讛 讛讜讗 讬讜爪讗 讜讗讬谉 讘拽讜诇 讚讬谉 讙讝诇 讻诪讜 砖讛转讘讗专 讘转诇诪讜讚 讛诪注专讘 诇注谞讬谉 砖讜驻专 讜讬砖 讞讜讻讻讬谉 讘讝讛 诇讛讞诪讬专:



讛诪砖谞讛 讛讞诪讬砖讬转 讜讛讻讜谞讛 讘讛 讘注谞讬谉 讛讞诇拽 讛砖诇讬砖讬 讙"讻 诇讘讗专 讗诐 讗讚诐 讞讬讬讘 诇拽专讜转 讗转 讻诇讛 讗诐 诇讗讜 讜谞讝讻专讜 讘讛 讙' 诪讞诇讜拽讜转 讜讛诐 砖专' 诪讗讬专 讗讜诪专 讻诇讛 诪驻谞讬 砖讛讜讗 爪专讬讱 诇讛讝讻讬专 转拽驻讜 砖诇 讗讞砖讜专讜砖 砖讛讜讗 讘转讞诇转讛 讜专' 讬讛讜讚讛 讗讜诪专 诪讗讬砖 讬讛讜讚讬 讗讬谉 讗谞讜 爪专讬讻讬谉 讗诇讗 诇转拽驻讜 砖诇 诪专讚讻讬 讜专' 讬讜住讬 讗讜诪专 诪讗讞专 讛讚讘专讬诐 诇转拽驻讜 砖诇 讛诪谉 讗谞讜 爪专讬讻讬谉 讜讘讙诪专讗 谞讝讻专 讘讛 讚注转 专讘讬注讬 讜讛讜讗 诪讘诇讬诇讛 讛讛讜讗 砖讛讜讗 注讬拽专 转拽驻讜 砖诇 谞住 讜讻诇诐 讘讗讬诐 诪讻讞 诪讛 砖谞讗诪专 讜转讻转讜讘 讗住转专 讜讻讜' 讗转 讻诇 转讜拽祝 诪专 住讘专 转拽驻讜 砖诇 讗讞砖讜专讜砖 讜讻讜' 讜讻讜诇诐 诪讜讚讬诐 砖爪专讬讱 砖转讛讗 讻诇讛 讻转讜讘讛 诇驻谞讬讜 讜诪"诪 讛诇讻讛 讻讚讘专讬 讛讗讜诪专 讻讜诇讛:



讝讛讜 讘讬讗讜专 讛诪砖谞讛 讜讚讬谞讬谉 讛讘讗讬诐 注诇讬讛 讘讙诪专讗 讗诇讜 讛谉 诪讙诇讛 砖转驻专 讘讛 讬专讬注讛 讗讞转 注诐 讞讘专转讛 讘讞讜讟讬 驻砖转谉 驻住讜诇讛 讻住"转 讜讗诐 讛讟讬诇 讘讛 讙' 讞讜讟讬 讙讬讚讬谉 讗注"驻 砖讬砖 讘砖讗专 讛转驻讬专讛 驻砖转谉 讻砖讬专讛 讜讘诇讘讚 砖讬讛讬讜 诪砖诇砖讬谉 专"诇 讗讞转 讘拽爪讛 讛讬专讬注讛 讛住诪讜讱 诇砖讬讜专 讛转驻专 砖讘爪讚 讛注诇讬讜谉 讜讗讞讚 讻谞讙讚讛 砖讘爪讚 讛转讞转讜谉 讜讗讞讚 讘讗诪爪注 讜讻谉 砖讬讞讝讬专 讘讻诇 讛转驻专 诪讛诐 讛讞讜讟 讙' 驻注诪讬诐 诪讛 砖讗讬谉 讻谉 讘住"转 砖讻诇 砖讬砖 讘讛 驻砖转谉 驻住讜诇讛 讛讗 诪"诪 讛讟讬诇 讘住"转 讙' 讞讜讟讬 讙讬讚讬谉 讘砖诇砖 讜诇讗 讛讟讬诇 讘讛 驻砖转谉 讻砖讬专讛 讜讙讚讜诇讬 讛诪讞讘专讬诐 讻转讘讜 讘注谞讬谉 讝讛 讗讬谉 爪专讬讱 诇转驻讜专 讗转 讻诇 讛讬专讬注讛 讻住驻专 转讜专讛 讗诇讗 讻诇 砖转驻专 讘讙讬讚讬谉 砖诇砖 转驻讬专讜转 讘讗诪爪注讛 讜砖诇砖 讘讻诇 讗讞讚 诪谉 讛拽爪讜讜转 讬爪讗 谞专讗讛 诪讚讘专讬讛诐 砖讘住驻专 转讜专讛 爪专讬讱 砖讬转驻讜专 讻诇 讛讬专讬注讛 讞讜抓 诪砖讬讜专 讛转驻专 讛诪驻讜专砖 诇诪讟讛 讜讗驻砖专 砖讗祝 讘诪讙诇讛 讗诐 转驻专 诪拽爪转讛 讘驻砖转谉 驻住讜诇讛 讜讻谉 讬砖 砖驻住拽讜 砖诇讗 谞驻住诇讛 诪讙诇讛 讛转驻讜专讛 讘驻砖转谉 讗诇讗 讘爪讘讜专 讛讗 讘讬讞讬讚 讬爪讗 讜讗讬谉 谞专讗讛 讻谉:



讛拽讜专讗 讘诪讙诇讛 讛讻转讜讘讛 讘讬谉 讛讻转讜讘讬诐 讘爪讘讜专 诇讗 讬爪讗 讗讘诇 讘讬讞讬讚 讬爪讗 讜讘诇讘讚 砖转讛讗 注砖讜讬讛 讻讛诇讻转讛 讘讙诇讬讜谉 讜讘转驻讬专转 讙讬讚讬谉 讜诪"诪 讗祝 讛讬讞讬讚 讗讬谉 拽讜专讗 讘讛 诇讻转讞诇讛 讜讬砖 驻讜住拽讬谉 讘讬讞讬讚 砖拽讜专讗 讘讛 诇讻转讞诇讛 讜讗祝 讛爪讘讜专 讬讜爪讗讬谉 讘讛 讘讚讬注讘讚 讜讗诐 讛讬转讛 讬专讬注讛 砖讘讛 谞讻转讘讛 讛诪讙诇讛 讬转讬专讛 注诇 讛讗讞专讜转 讗讜 讞住专讛 诪讛诐 讛专讬 讛讬讗 讻诪讙诇讛 讘驻谞讬 注爪诪讛 讜讬讜爪讗讬谉 讘讛 讗祝 讘爪讘讜专 讜诇砖讬讟讛 砖谞讬转 砖讛讝讻专谞讜 拽讜专讬谉 讘讛 讗祝 诇讻转讞诇讛 讘爪讘讜专:





转讜住驻讜转 专讬"讚 (诪讛讚讜专讛 转谞讬谞讗)

注讚 砖转讛讗 讻转讜讘讛 讗砖讜专讬转 讜诪驻专砖 讘讙诪专讗 讚讻转讬讘 讻讻转讘诐 讜讻讝诪谞诐 拽砖讬' 诇讬 讚讛讗 转谞谉 讘专讬砖 讗讘诇 拽讜专讬谉 讗讜转讛 诇诇讜注讝讬转 讘诇注讝 讜讗诇诪讗 讻砖专讛 讛讗讬 讘讻诇 诇砖讜谉 讜讛讻讬 转谞讬 讗砖讜专讬转 讘诇讞讜讚 讜谞"诇 讚讟注讜转 讛讗讬 讜诇"讙 诇讬讛 讗诇讗 讛"讙 注讚 砖转讛讗 讻转讜讘讛 注诇 讛住驻专 讜讘讚讬讜 讜拽讗讬 讗专讬砖讗 讚转谞讬 讛讬转讛 讻转讜讘讛 讘住诐 讘诐 拽专讗 讜注诇 讛讚驻转专讗 讜注诇 讛谞讬讬专 诇讗 讬爪讗 注讚 砖转讛讗 讻转讜讘讛 注诇 讛住驻专 诇诪注讜讟讬 讚驻转专讗 讜谞讬讬专 讘讚讬讜 诇诪注讜讟讬 住诐 讜住讬拽专讗 讜讗讬谉 诇讜诪专 讚诇注讜诇诐 讘讻诇 诇砖讜谉 讻砖讬专讛 讜讛讗讬 讚转谞讬 讗砖讜专讬转 诇讗 注诇 诇砖讜谉 讗砖讜专讬转 拽讗诪专 讗诇讗 注诇 讙讜驻讬 讛讗讜转讬讜转 讚讗注"讙 讚讻砖专讛 诇讬讻转讘 讘讻诇 诇砖讜谉 诪"诪 讙讜驻讬 讛讗讜转讬讜转 爪专讬讱 砖讬讛讗 讗砖讜专讬转 讚讛讗 诪谞讗 诇讬讛 诪讻转讘诐 讜讗讬 讚专讬砖 讻转讘诐 诇讬讘注讬 谞诪讬 诇砖讜谉 讗砖讜专讬转 讗诇讗 讜讚讗讬 诇讗 讚专讬砖 讻讻转讘诐 讜讗"讻 讚讘注讬谞谉 讗砖讜专讬转 诪谞讗 诇讬讛:





诪讛专砖"讗 - 讞讬讚讜砖讬 讗讙讚讜转

讜诪"讚 诪讗讬砖 讬讛讜讚讬 诪讛 专讗讛 诪专讚讻讬 讚讗拽谞讬 讻讜'. 拽"拽 讻讬讜谉 讚拽谞讗讛 砖诇 诪专讚讻讬 讜讚砖讜讬 谞驻砖讬讛 注"讝 诇讗 讛讜讝讻专 讗诇讗 诇讘转专 讗讞专 讛讚讘专讬诐 讛讗诇讛 讙讚诇 诇讗 讛讬讛 诇谞讜 诇讛转讞讬诇 讗诇讗 诪砖诐 讜诪讛 讟注诐 讛讜讗 诇讛转讞讬诇 诪讗讬砖 讬讛讜讚讬 讜讙讜' 讜讬砖 诇讬讬砖讘 讚讗讬砖 讬讛讜讚讬 诪讜专讛 注诇 讻讱 讚诪砖讜诐 讛讻讬 诇讗 讛砖转讞讜讛 讻讚讗诪专讬' 讘驻专拽讬谉 诇注讬诇 讜讗诪讗讬 拽专讬 诇讬讛 讗讬砖 讬讛讜讚讬 砖讻驻专 讘注"讝 砖讻诇 讛讻讜驻专 讘注"讝 谞拽专讗 讬讛讜讚讬:


诪讛 专讗讛 讗讞砖讜专讜砖 讻讜'. 讜诇砖讜谉 专讗讜 讘诇砖讜谉 专讘讬诐 注诇 砖诐 讗讞砖讜专讜砖 讜讬讜注爪讬讜 讜讻谉 诪讛 专讗讛 诪专讚讻讬 讻讜' 注诐 砖讗专 爪讚讬拽讬诐 砖讘讗讜转讜 讚讜专 讜诪讛 专讗讛 讛诪谉 讻讜' 注诐 讘谞讬讜 讜诪讛 专讗讛 讗讞砖讜专讜砖 注诐 讬讜注爪讬讜:


讚砖讜讬 谞驻砖讬讛 注"讝 讻讜' 诪讛 砖讬砖 诇讚拽讚拽 讘讝讛 转诪爪讗 讘驻"拽:


注诇 讻讻讛 讚讝诪讬谞转讬讛 讗住转专 诇讛诪谉 讻讜'. 讻诪驻讜专砖 讘驻"拽 砖谞转 讛诪诇讱 讗讞砖讜专讜砖 诪诪砖 讻讜' 讗诪专 诪讗讬 讛讗讬 讚讝诪讬谞转讬讛 讗住转专 诇讛诪谉 讚诇诪讗 讻讜' 注"砖:





专砖"砖

讙诪专讗 讗专"讞 讻讜' 讛诇讻讛 讻讚讛"讗 讻讜诇讛. 注讬' 住讜祝 诪讻诇转讬谉 讜诇讬诪讗 讛诇讻讛 讻专"讬 讻讜' 讜注讬' 讘诪谞讞讜转 (诇讘 讘) 转讚"讛 讜诇讬诪讗:



专砖"讬 讚"讛 砖讬讛讜 诪砖讜诇砖讬谉 (讘住讜驻讜). 谞"诇 讚爪"诇 讜讻诪砖诇讬砖讬 诇住讜祝 讛住驻专 讚诇讙讬' 砖诇驻谞讬谞讜 讗讬谞讜 讘诪砖诪注 专拽 砖讬讛讜 讘' 讗讜讬专讬诐 讛注诇讬讜谞讬诐 砖讜讬诐 讜讻谉 讛转讞转讜谞讬诐 讗讘诇 砖讬讛讜 讗专讘注转谉 砖讜讬诐 讻讗讞讚 诇讗 讛砖诪讬注谞讜 讜诇砖讜谉 讛转讜住' 讘讝讛 诪转讜拽谉 讬驻讛 专拽 讘讛注转拽转诐 讛讗 讚诪讻讜转 谞"诇 讙"讻 诇讛讙讬讛 讜讻诪拽讚砖 诇爪驻讜谉:





讘谉 讬讛讜讬讚注

诪址讗谉 讚旨职讗指诪址专 (讗住转专 讟, 讻讟): '讻旨只诇旨指讛', 转旨指拽职驻旨讜止 砖讈侄诇 讗植讞址砖讈职讜值专讜止砖讈. 讚讻转讬讘 (讗住转专 讗, 讚) '讘职旨讛址专职讗止转讜止 讗侄转 注止砖侄讈专 讻职旨讘讜止讚 诪址诇职讻讜旨转讜止' 讚谞诪爪讗 砖讛讬讛 注砖讬专 讙讚讜诇 讜讗讬讱 讬爪讜讬讬专 砖讬诪讻讜专 讗讜诪讛 砖诇讬诪讛 讘注砖专转 讗诇驻讬诐 讻讻专 讻住祝? 讗砖专 讗诇讜 诇讗 讛讬讜 谞讞砖讘讬诐 讗爪诇讜 讗驻讬诇讜 讘注专讱 讗讘谞讬诐! 讜讗诐 讻谉 诪讜讻讞 讚讛诪谉 讝讬讬祝 讘讗讜诪专讜 砖拽谞讛 讗讜转诐 讘注砖专转 讗诇驻讬诐 讻讻专 讻住祝, 讜讻讬讜谉 讚讝讬讬祝 讘讝讛 讝讬讬祝 讘讻诇 讜讘讟诇讜 讛讗讙专讜转 砖讻转讘!
讜旨诪址讗谉 讚旨职讗指诪址专: 诪值'讗执讬砖讈 讬职讛讜旨讚执讬', 转旨指拽职驻旨讜止 砖讈侄诇 诪指专职讚旨殖讻址讬 砖讛讬讛 诇讜 讻讞 诪谉 讬讛讜讚讛 讜诪谉 讘谞讬诪讬谉 讜讘讝讛 讛讻谞讬注 讗转 讛诪谉 砖讛讬讛 讘讬讚讜 拽讟专讜讙 诪讻讞 转诪谞注 砖诇讗 拽讘诇讜 讗讜转讛 讜诪讻讞 讛砖讘讟讬诐 砖讛砖转讞讜讜 诇注砖讜 讜讻诪讜 砖讻转讘 诪讛专"讬 讝"诇 讚讘讻讞 讗执讬砖讈 讬职讛讜旨讚执讬 讚讗转讬 诪讬讛讜讚讛 讘讬讟诇 拽讟专讜讙 转诪谞注, 讜诪讻讞 讗执讬砖讈 讬职诪执讬谞执讬 讚讗转讬 诪讘谞讬诪讬谉 砖诇讗 讛砖转讞讜讛 诇注砖讜 讘讬讟诇 拽讟专讜讙 讛讛砖转讞讜讬讛 砖讛砖转讞讜讜 讛砖讘讟讬诐 诇注砖讜.
讜旨诪址讗谉 讚旨职讗指诪址专: 诪值'讗址讞址专 讛址讚旨职讘指专执讬诐 讛指讗值诇旨侄讛', 转旨指拽职驻旨讜止 砖讈侄诇 讛指诪指谉 讻讬 讘讙讗讜转讜 讜转讜拽驻讜 谞转谉 注讬谞讬讜 诇讻诇讜转 讛讻诇 讜讘讝讛 诪诪讬诇讗 谞注砖讛 谞住 讛讛爪诇讛 诪讛 砖讗讬谉 讻谉 讗诐 讛讬讛 谞讜转谉 注讬谞讬讜 讘诪拽爪转 讛讬讛 注讜诇讛 讘讬讚讜. 讜旨诪址讗谉 讚旨职讗指诪址专: 诪执'讘旨址诇旨址讬职诇指讛 讛址讛讜旨讗', 转旨指拽职驻旨讜止 砖讈侄诇 谞值住 讻讬 谞讝讚诪谉 讗讜转讛 讛诇讬诇讛 砖讛讬转讛 诪讜讞讝拽转 讘谞住讬诐 讙讚讜诇讬诐 诪讚讜专讜转 讛专讗砖讜谞讬诐 讜诇讻讱 讛爪诇讬讞讜 讘讛 讘诪注砖讛 谞住讬诐.



'诪指讛 专指讗指讛' 讗植讞址砖讈职讜值专讜止砖讈 砖讈侄谞旨执砖讈职转旨址诪旨值砖讈 讘旨址讻旨值诇执讬诐 砖讈侄诇 讘旨值讬转 讛址诪旨执拽职讚旨指砖讈? '注址诇 讻旨指讻指讛', 诪执砖旨讈讜旨诐 讚旨职讞指砖讈执讬讘 砖讈执讘职注执讬诐 砖讈职谞执讬谉 讜职诇指讗 讗执讬驻职专讜旨拽. 谞专讗讛 诇讬 讘住"讚 谞专诪讝讜 讛砖讘注讬诐 讘讝讛 讚讗讜转 讻祝 砖诇 讻旨指讻指讛 讻驻讜诇 讜讗诐 转住讬专 讛讻驻诇 讬讛讬讜 '注址诇 讻旨指讻指讛' 讗讜转讬讜转 '注' 讻诇讛' 驻讬专讜砖 专讗讛 砖讻诇讛 讝诪谉 砖诇 注' 砖谞讛 讜注诇 讬讚讬 讻讱 '讜旨诪指讛 讛执讙旨执讬注址 讗植诇值讬讛侄诐'? 讚旨职拽指讟址诇 讜址砖讈职转旨执讬! 砖谞注砖讛 诇讛诐 诪讛讜诪讛 讙讚讜诇讛 砖谞讜住祝 讗讜转讬讜转 讜诪讛 注诇 讗讜转讬讜转 诪讛 讜谞注砖讛 爪讬专讜祝 诪职讛讜旨诪指讛.



'诪指讛 专指讗指讛' 诪指专职讚旨殖讻址讬 讚旨职讗执讬拽职谞执讬 讘旨职讛指诪指谉? '注址诇 讻旨指讻指讛', 讚旨职砖讈址讜旨执讬 谞址驻职砖讈值讬讛旨 注植讘讜止讚指讛 讝指专指讛. 谞专讗讛 诇讬 谞专诪讝 讝讛 讘转讬讘转 讻旨指讻指讛 砖讛讜讗 诪住驻专 诇讜讟 [45] 砖讛讜讗 转专讙讜诐 砖诇 讗专讬专讛, 讚讗讜诪专讬诐 讗专讜专 讛诪谉 注诇 讗砖专 注砖讛 注爪诪讜 注讘讜讚讛 讝专讛. '讜旨诪指讛 讛执讙旨执讬注址 讗植诇值讬讛侄诐' 专讜爪讛 诇讜诪专 讗讜转讬讜转 诪讛 砖诇 讙旨职讗讜旨诇旨指讛 [45], 砖诪住驻专诐 讙旨职讗讜旨诇旨指讛 砖谞注砖讛 讘讛 讛谞住.
讜讗讜诪专讜 '诪指讛 专指讗指讛' 讛指诪指谉 砖讈侄谞旨执转职拽址谞旨值讗 讘旨职讻指诇 讛址讬旨职讛讜旨讚执讬诐 '注址诇 讻旨指讻指讛' 诪执砖旨讈讜旨诐 讚旨职诪指专职讚旨殖讻址讬 诇止讗 讬执讻职专址注 讜职诇止讗 讬执砖讈职转旨址讞植讜侄讛 讜讛讬讬谞讜 讻旨指讻指讛 讙讬诪讟专讬讗 '诇讘 讗讞讚' [45], 驻讬专讜砖 砖讛讬讛 诇讜 诇讘 讗讞讚, '讜旨诪指讛 讛执讙旨执讬注址 讗植诇值讬讛侄诐'? '讜职转指诇讜旨 讗讜止转讜止 讜职讗侄转 讘旨指谞指讬讜 注址诇 讛指注值抓'! 砖讬爪讗讛 谞砖诪转 讘谞讬讜 讘专讙注 讗讞讚 讘注讘讜专 讝讻讜转 诪专讚讻讬 砖讛讬讛 诇讜 诇讘 讗讞讚.
讜讗诪专 注讜讚 '诪指讛 专指讗指讛' 讗植讞址砖讈职讜值专讜止砖讈 诇职讛指讘执讬讗 讗侄转 住值驻侄专 讛址讝旨执讻职专讜止谞讜止转? '注址诇 讻旨指讻指讛', 讚旨职讝址诪旨执讬谞职转旨值讬讛旨 讗侄住职转旨值专 诇职讛指诪指谉 讘旨址讛植讚值讬讛旨 谞专讗讛 诇讬 讚讚专讬砖 讻旨指讻指讛 注诇 住注讜讚讛 诇砖讜谉 讚讜拽 讘讘讻讬, '讜旨诪指讛 讛执讙旨执讬注址 讗植诇值讬讛侄诐'? 讻讬 诪谉 讛住注讜讚讛 谞讜诇讚 诪注砖讛 讛谞住.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住驻讜转 讚"讛 讜讘诇讘讚 砖讬讛讜 讻讜' 诪专讗砖 讛转驻专. 注讬讬谉 讘讻讜专讜转 讚祝 诇讟 注"讗 转讜住驻讜转 讚"讛 砖讬讛讬讜 诪砖讜诇砖讬诐 讜砖诐 讗讬转讗 诪专讗砖 讛讚祝 讜讻讜' 讜讻谉 谞讻讜谉:





驻谞讬 讬讛讜砖注

讘讙诪专讗 讗诪专 专讘讗 诇讗 砖谞讜 讗诇讗 砖注转讬讚 诇讞讝讜专 讘诇讬诇 讬"讚 讜驻讬专砖"讬 讝"诇 讚谞讛讬 讚注讬拽专 诪讬诇转讗 讚专讘讗 讘讘谉 讻专讱 砖讛诇讱 诇注讬专 讗讬讬专讬 讛"讛 讘讘谉 注讬专 砖讛诇讱 诇讻专讱 讜注转讬讚 诇讞讝讜专 讘诇讬诇 讟"讜 讗讘诇 讛专讗"砖 讜讛专诪讘"诐 讝"诇 讻转讘讜 讚诪讬诇转讗 讚专讘讗 讗讻讜诇讛 诪转谞讬' 拽讗讬 砖讛讻诇 转诇讜讬 讘诇讬诇 讬"讚 讘讬谉 诇讘谉 注讬专 讜讘讬谉 诇讘谉 讻专讱 讜注讬讬谉 讘讘"讬 砖讛讗专讬讱 讘讝讛 诇驻专砖 讟注诪谉 讜诪讞诇讜拽转 砖诇 讛驻讜住拽讬诐 讘讝讛 讜讗祝 砖讗讬谞讬 讻讚讗讬 诪"诪 讬砖 诇讬 诇讚拽讚拽 注诇 砖讬讟转 专砖"讬 讜住讬讬注转讜 诪讛讗 讚讗诪专讬谞谉 讘住诪讜讱 讗砖讻讞谉 驻专讜讝 诪讜拽祝 诪谞"诇 讜诪砖谞讬 住讘专讗 讛讬讗 讜讗"讻 诇驻讬专砖"讬 诪讗讬 住讘专讗 讬砖 讘讝讜 讘砖诇诪讗 诇砖讬讟转 讛住讜讘专讬诐 讚讛讻诇 讘讬"讚 转诇讬讗 诪讬诇转讗 讗"砖 讚讻讬讜谉 讚讘谉 注讬专 砖讛诇讱 诇讻专讱 讜谞转注讻讘 讘讬讜诐 讬"讚 砖驻讬专 诪讬拽专讬 诪讜拽祝 讘谉 讬讜诪讜 诇注谞讬谉 讚诇讗 诪爪讬 拽专讬 讘讬"讚 讻讬 讛讬讻讬 砖讛诪讜拽驻讬谉 讙诪讜专讬谉 拽讜专讬谉 讘讬"讚 讜诪砖"讛 爪专讬讱 诇拽专讜转 注诪讛诐 讘讟"讜 讚诇驻讜讟专讜 诇讙诪专讬 讗讬 讗驻砖专 讜注讜讚 讚讗驻砖专 讚谞讜转谞讬谉 注诇讬讜 讞讜诪专讬 诪拽讜诐 砖讬爪讗 诪砖诐 诪砖讗"讻 诇砖讬讟转 专砖"讬 讗讬谉 讝讛 住讘专讗 讚谞讛讬 讚驻专讜讝 讘谉 讬讜诪讜 拽专讜讬 驻专讜讝 讛讬讬谞讜 诪砖讜诐 讚驻专讜讝 讘讬"讚 转诇讬讗 讜拽专讬谞谉 砖驻讬专 驻专讜讝 讘谉 讬讜诪讜 诇注谞讬谉 砖拽讜专讗 注诪讛诐 诪砖讗"讻 讘讘谉 注讬专 砖讛诇讱 诇讻专讱 讜谞转注讻讘 砖诐 讘讬"讚 诪谞"诇 讚讗讬谉 拽讜专讗 注诪讛诐 讻讬讜谉 讚讛砖转讗 讘讬"讚 诇讗 诪讬拽专讬 诪讜拽祝 讘谉 讬讜诪讜 讻讬讜谉 砖诇讗 讛讙讬注 讝诪谉 诪讜拽驻讬谉 讜讬砖 诇讬讬砖讘 讜讻诪讚讜诪讛 诇讬 砖讻诪讜 砖讻转讘转讬 讻讗谉 诪拽砖讛 讘讬专讜砖诇诪讬 注"砖. 讗诇讗 讘诪"砖 专砖"讬 讝"诇 专讗讬讛 诇驻讬专讜砖讜 诪讛讬专讜砖诇诪讬 诇讗 讬讚注谞讗 讚讗讚专讘讗 诪讛讬专讜砖诇诪讬 讗讬驻讻讗 诪砖诪注 讚讛讗 诪讞诪转 拽讜砖讬讗 诪住讬拽 讛转诐 讗诪专 专' 讬讜讚谉 诇讬转 讻讗谉 讘谉 注讬专 砖讛诇讱 诇讻专讱 讜讗祝 诇诪讗讬 讚拽讗诪专 专' 讬讜住讬 讛转诐 讗祝 讻讗谉 讘注转讬讚 诇讛砖转拽注 注诪讛诐 讜诪住讬拽 谞诪讬 讜讛讜讗 砖讬爪讗 拽讜讚诐 砖讛讗讬专 讛诪讝专讞 讗讬谉 讘讝讛 讛讻专讞 诇讗讞讚 诪讛驻讬专讜砖讬诐 讻讬讜谉 讚讛转诐 讘注转讬讚 诇讛砖转拽注 讗讬讬专讬 讜讘转诇诪讜讚讗 讚讬讚谉 诇讗 讗讬讬专讬 讘讛讻讬 讜爪"注:





驻转讞 注讬谞讬诐

讛诇讻讛 讻讚讘专讬 讛讗讜诪专 讻诇讛. 注诪"砖 讘注谞讬讜转讬 讘专讬砖 砖注专 讬讜住祝 讜讘讚讘专讬诐 讗讞讚讬诐 讚祝 拽诪"讛 注"讗 讘住"讚:


讗诪专 专讘 讬讛讜讚讛 讗诪专 砖诪讜讗诇 讛拽讜专讗 讘诪讙讬诇讛 讛讻转讜讘讛 讘讬谉 讛讻转讜讘讬诐 讜讻讜' 诇讬转 诇谉 讘讛 专讘 讬讜住祝 讘专 讞诪讗 讛讜讛 拽专讬 拽诪讬讛 讚专讘 砖砖转 讘诪讙讬诇讛 讛讻转讜讘讛 讘讬谉 讛讻转讜讘讬诐 讗"诇 讛专讬 讗诪专讜 讛拽讜专讗 讘诪讙讬诇讛 讛讻转讜讘讛 讘讬谉 讛讻转讜讘讬诐 诇讗 讬爪讗 讗诪专 专' 讞讬讬讗 讜讻讜'. 讻谉 讛讘讬讗 讙讬专住讗 讝讜 讘诇拽讜讟讬 专讘讬谞讜 讘爪诇讗诇 讻"讬 讜注诪"砖 诇注讬诇 讚祝 讝'. 讻驻讬 讙讬专住转谞讜 注"砖. 讜讛讗 讚专讘 讬讜住祝 讛讬讛 拽讜讚诐 砖谞注砖讛 住讙讬 谞讛讜专 注"讬 诪注砖讛 讻诪"砖 讛专"谉 驻"拽 讚拽讚讜砖讬谉 讜讻诪"砖 讘住讜祝 诪谞讞讜转 注"砖 讜讚讜拽:

